cyanic-selkie/wikianc huggingface dataset:
മിലിക്ക സ്റ്റോജാഡിനോവിക്-സ്ര്പ്കിഞ്ച
കരിയർ
ജോസിപ് ബ്രോസ് ടിറ്റോയുടെ മരണശേഷം, അവരുടെ സൃഷ്ടിയെക്കുറിച്ചുള്ള അവബോധം പുനരുജ്ജീവിപ്പിച്ചു. കഴിഞ്ഞ കാൽനൂറ്റാണ്ടിൽ അവരുടെ ബഹുമാനാർത്ഥം നോവി സാദിൽ വർഷം തോറും നാല് ദിവസത്തെ കവിതാ സ്മാരകം വിളിച്ചുകൂട്ടുന്നു. അവിടെ അവരുടെ പേരിലുള്ള ഒരു കവിതാ സമ്മാനം സെർബിയയിൽ നിന്നുള്ള പ്രമുഖ കവികൾക്ക് നൽകുന്നു.
പുറംകണ്ണികൾ
വർഗ്ഗം:1830-ൽ ജനിച്ചവർ വർഗ്ഗം:1878-ൽ മരിച്ചവർ
ഷാനൺ ലീ
ഷാനൺ ലീ (ജനനം: ഏപ്രിൽ 19, 1969) ഒരു അമേരിക്കൻ ചലച്ചിത്ര താരവും ആയോധനകലാകാരിയും വ്യവസായ പ്രമുഖയുമാണ്. അവർ ആയോധനകലയുടെ ആചാര്യനും അഭിനേതാവുമായിരുന്ന ബ്രൂസ് ലീ യുടെയും അദ്ദേഹത്തിൻറെ ഭാര്യ ലിൻഡ ലീ കാഡ്‍വെല്ലിൻറെയും മകളാണ്.
1969 ഏപ്രിൽ 19 ന് ബ്രൂസ് ലീയുടെയും ലിൻഡ ലീ കാഡ്‍വെല്ലിൻറെയും രണ്ടാമത്തെ കുട്ടിയായി ഹോങ്കോങ്ങിലാണ് ഷാനൺ ലീ ജനിച്ചത്. ബ്രൂസ് ലീയുടെ മരണത്തിനുശേഷം അവർ മാതാവിനോടൊപ്പം അമേരിക്കൻ ഐക്യനാടുകളിലേയ്ക്കു തിരിച്ചെത്തി സീറ്റ്ൽ, വാഷിങ്ടൺ, ലോസ് ആഞ്ചെലസ് എന്നിവടങ്ങളിലായി ജീവിതം തുടർന്നു. കാലിഫോർണിയയിലെ റോളിംഗ് ഹില്ലിലാണ് ഷാനൻ തൻറെ ബാല്യകാലം ചിലവഴിച്ചത്. 1987 ൽ ചാഡ്‍വിക്ക് സ്കൂളിൽ നിന്നു വിദ്യാഭ്യാസം പൂർത്തിയാക്കിയതിനുശേഷം ന്യൂ ഓർലിയൻസിലെ ടുലെയ്ൻ യൂണിവേഴ്സിറ്റിയിൽ നിന്ന് 1991 ൽ ബിരുദമെടുത്തു. 1993 ൽ സഹോദനായ  ബ്രൻഡൺ ലീ യുടെ മരണത്തിനുശേഷം അവർ ലോസാഞ്ചെലസിലേയ്ക്കു അഭിനയമോഹവുമായി തിരിച്ചെത്തി. 1994 ൽ നിയമജ്ഞനായ ആൻറണി കീസ്‍ലറെ വിവാഹം കഴിച്ചു. റെൻ ലീ കീസ്‍ലർ എന്നൊരു മകളുണ്ട്. ചെറുപ്പകാലത്ത് പിതാവിൻറെ ശിഷ്യനായിരുന്ന റിച്ചാർഡി ബസ്റ്റിലോ എന്ന പരിശീലകൻറെ കീഴിൽ, “ജീറ്റ് കുനെ ഡോ” എന്ന പേരിൽ പിതാവു വികസിപ്പിച്ചെടുത്ത ആയോധനകല അഭ്യസിച്ചിരുന്നു. 1990 വരെ അവർ ഗൌരവകരമായ പരിശീലനം നടത്തിയിരുന്നില്ല. ആക്ഷൻ സിനിമകളിൽ അവതരിപ്പിക്കുന്നതിനായി ജീറ്റ് കുനെ ഡോയോടൊപ്പം “ടെഡ് വോങ്ങ്” എന്ന ആയോധനകലയും കൂടി സംയോജിപ്പിച്ചുകൊണ്ടുള്ള പരിശീലനമാണ് പിന്നീടു നടത്തിയിരുന്നത്. ഡുങ്ങ് ഡോവ ലിയാങ്ങിൻറെ കീഴിൽ അവർ തൈക്കോണ്ടോയും എറിക് ചെൻ എന്ന പരിശീലകൻറെ കീഴിൽ “വുഷു”വും അഭ്യസിച്ചിരുന്നു.
References
<references group="" responsive="1">
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
പഞ്ചവത്സര പദ്ധതികൾ (ഇന്ത്യ)
ഇന്ത്യയിൽ പഞ്ചവൽസര പദ്ധതികൾക്കു തുടക്കം കുറിക്കുന്നത് മുൻ പ്രധാനമന്ത്രിയായ ജവഹർലാൽ നെഹ്രുവാണ്. ആസൂത്രണ കമ്മീഷനായിരിന്നു പഞ്ചവത്സര പദ്ധതികളുടെ നടത്തിപ്പു ചുമതല. പ്രധാനമന്ത്രിയായിരിന്നു കമ്മീഷന്റെ എക്സ്-ഒഫീഷ്യോ ചെയർമാൻ, ക്യാബിനറ്റ് റാങ്കുള്ള ഒരു ഡെപ്യൂട്ടി ചെയർമാനായിരിക്കും കമ്മീഷന്റെ ചുമതല. ഇന്ത്യൻ ഭരണഘടന അനുശാസിക്കുന്ന മൗലികാവകാശങ്ങളിൽ സാമ്പത്തികമായും, ക്ഷേമപരമായുള്ളതുമായവ നടപ്പിലാക്കി ജനങ്ങളിലേക്കെത്തിക്കുക എന്ന ലക്ഷ്യത്തോടെയാണ് ആസൂത്രണ കമ്മീഷൻ രൂപീകരിച്ചത്. 2014 ൽ അധികാരത്തിൽവന്ന നരേന്ദ്ര മോദി സർക്കാർ ആസൂത്രണ കമ്മീഷൻ നിർത്തലാക്കുകയും പകരം നീതി ആയോഗ് കൊണ്ടുവരികയും ചെയ്തതോടെ ഇന്ത്യയിൽ പഞ്ചവത്സരപദ്ധതികൾക്ക് അന്ത്യം കുറിച്ചു. 2017 ലാണ് പന്ത്രണ്ടാം പഞ്ചവത്സരപദ്ധതി അവസാനിച്ചത്‌.
1951 മുതൽ 1956 വരെയായിരുന്നു ഒന്നാം പഞ്ചവൽസര പദ്ധതി.കാർഷിക മേഖലയിലുള്ള വികസനമായിരുന്നു ലക്ഷ്യം വെച്ചത്. ഹാരഡ്-ഡോമർ മോഡലായിരുന്നു ഇവയ്ക്ക് അടിസ്ഥാനമായെടുത്തത്.ഒന്നാം പഞ്ചവൽസര പദ്ധതി വിജയകരമായിരുന്നു.രണ്ടാം പഞ്ചവൽസര പദ്ധതി 1956 -ൽ ആരംഭിച്ചു.പൊതുകാര്യ വികസനങ്ങൾക്കായിരുന്നു ഇവിടെ പ്രാധാന്യം. ജലവൈദ്യുത പദ്ധതികൾ സ്ഥാപിക്കന്നത് ഈ കാലയളവിലാണ്, കൂടാതെ ഭിലായ്,ദുർഗാപൂർ ,റൂർക്കല എന്നിവിടങ്ങളിൽ അഞ്ച് സ്റ്റീൽ പ്ലാന്റുകളും സ്ഥാപിച്ചു. കാർഷിക വികസനം തന്നെയായിരുന്നു മൂന്നാം പഞ്ചവൽസരപദ്ധതിയുടെ ലക്ഷ്യം ,ഗോതമ്പ് കൃഷിയുടെ വികസനത്തിനായിരുന്നു മുൻഗണന.
ചരിത്രം
ദേശീയ സാമ്പത്തിക പദ്ധതികളുടെ ഒരു കേന്ദ്രീകൃത ഏകോപനവും, നടപ്പിലാക്കലും ആയിരുന്നു പഞ്ചവത്സര പദ്ധതികൾ കൊണ്ടുദ്ദേശിച്ചിരുന്നത്. 1920 കളുടെ അവസാനം സോവിയറ്റ് യൂണിയന്റെ പ്രസിഡന്റ് ജോസഫ് സ്റ്റാലിൻ നടപ്പിലാക്കിയ പഞ്ചവത്സര പദ്ധതിയെ ഒരു മാതൃകയാക്കിയാണ് അത്തരം മുന്നേറ്റം ഇന്ത്യയിലും നടപ്പിലാക്കാൻ ഇന്ത്യൻ പ്രധാനമന്ത്രിയായിരുന്ന ജവഹർലാൽ നെഹ്രു മുൻകൈയ്യെടുത്തത്. ഇന്ത്യയെ കൂടാതെ ചൈനയാണ് പഞ്ചവത്സരപദ്ധതി മാതൃക പിന്തുടർന്നത്. ഇന്ത്യ സ്വതന്ത്രയായതിനു തൊട്ടുപിന്നാലെ, ഏകദേശം രണ്ടു വർഷങ്ങൾക്കുള്ളിൽ നെഹ്രു പ്രഥമ പഞ്ചവത്സര പദ്ധതിക്കു തുടക്കം കുറിച്ചു.
കാർഷിക മേഖലയെ പിന്തുണച്ചുകൊണ്ടുള്ള, അതിനെ വികസനത്തിലേക്കു കൈപിടിച്ചു നടത്തുന്ന തരത്തിലുള്ള നയങ്ങളടങ്ങിയതായിരുന്നു പ്രഥമ പഞ്ചവത്സര പദ്ധതി. ഇന്ത്യയുടെ സ്വാതന്ത്ര്യാനന്തരം പ്രഖ്യാപിക്കപ്പെട്ട ബൃഹദ് പദ്ധതിയായതിനാൽ ഇതിന് വളരെയധികം ദേശീയ ശ്രദ്ധ കൈവന്നിരുന്നു. പൊതുമേഖലക്ക് ഊന്നൽ നൽകിയതും, എന്നാൽ സ്വകാര്യമേഖലയെ തീരെ കൈവിടാത്തതുമായ ഒരു മിശ്ര സമ്പദ് വ്യവസ്ഥയാണ് ഒന്നാം പഞ്ചവത്സര പദ്ധതി ലക്ഷ്യം വെച്ചത്.
ഒന്നാം പഞ്ചവത്സര പദ്ധതി (1951-1956)
ഇന്ത്യയുടെ പ്രഥമ പ്രധാനമന്ത്രി ജവഹർലാൽ നെഹ്രു, ഒന്നാം പഞ്ചവത്സരപദ്ധതി ഒരു അടിയന്തര പ്രാധാന്യമുള്ള വിഷയമായി പാർലിമെന്റിൽ അവതരിപ്പിച്ചു. പ്രാഥമിക മേഖലകളുടെ വികസനത്തിന് ഊന്നൽ നൽകിയിട്ടുള്ളതായിരുന്നു ഒന്നാം പഞ്ചവത്സര പദ്ധതി. സാമ്പത്തിക വിദഗ്ദരായിരുന്ന റോയ്.എഫ്.ഹാരോഡും, ഈവ്സെ ദോമറും വികസിപ്പിച്ചെടുത്ത ഹാരോ‍ഡ്-ദോമർ സാമ്പത്തിക മാതൃകയായിരുന്നു ഒന്നാം പഞ്ചവത്സര പദ്ധതി അടിസ്ഥാനമായി സ്വീകരിച്ചിരുന്നത്. ഗുൽസാരിലാൽ നന്ദയായിരുന്നു കമ്മീഷന്റെ ഉപാദ്ധ്യക്ഷൻ.
2069 കോടി ഇന്ത്യൻ രൂപയായിരുന്നു ഒന്നാം പഞ്ചവത്സര പദ്ധതിക്കുവേണ്ടി വകയിരുത്തിയിരുന്നത്. എന്നാൽ പിന്നീട്, ഇത് 2378 കോടി രൂപയാക്കി ഉയർത്തി. ജലസേചനത്തിനു, ഊർജ്ജമേഖലക്കും, അകെ തുകയുടെ 27.2% ആണ് മാറ്റിവെച്ചിരുന്നത്. കൃഷിക്കും, സാമൂഹിക വികസനത്തിനും, 17.4% തുക വകയിരുത്തി. വാർത്താവിനിമയത്തിനും, ഗതാഗതമേഖലക്കുമായി 24%വും വ്യവസായമേഖലക്ക് 8%ശതമാനവും ആണ് നീക്കിവെച്ചത്. എല്ലാ സാമ്പത്തികമേഖലകളിലും, സർക്കാരിന്റെ നേരിട്ടുള്ള ഇടപെടൽ ഉറപ്പാക്കിയിരുന്നു. സ്വാതന്ത്ര്യാനന്തരപ്രശ്നങ്ങളും, ഇന്ത്യാ-പാകിസ്താൻ വിഭജനവും ഇന്ത്യയുടെ സാമ്പത്തികനില തീരെ പരുങ്ങലിലാക്കിയിരുന്നു.
2.1% വളർച്ച നിരക്ക് ലക്ഷ്യമിട്ടു എങ്കിലും 3.6% വളർച്ച കൈവരിക്കാൻ സാധിച്ചു. മൺസൂൺ കാലത്ത് നല്ല മഴ ലഭിച്ചതിനാൽ കാർഷികമേഖലയിൽ മികച്ച വളർച്ച തന്നെയുണ്ടായിരുന്നു.
രണ്ടാം പ‍‍ഞ്ചവത്സര പദ്ധതി (1956–1961)
ത്വരിതഗതിയിലുള്ള വ്യവസായവൽകരണത്തിന് ഊന്നൽ നൽകിയ പദ്ധതിയായിരിന്നു മഹലനോബിസ് പദ്ധതി എന്നറിയപ്പെടുന്ന രണ്ടാം പ‍‍ഞ്ചവത്സര പദ്ധതി. ഇന്ത്യൻ പ്രയുക്തസ്ഥിതിവിവരശാസ്ത്രജ്ഞനായിരുന്ന പ്രശാന്ത ചന്ദ്ര മഹലനോബിസ് ആണ് ഈ പദ്ധി വിഭാവനം ചെയ്തത്. വൻ ജലവൈദ്യുത പദ്ധതികളും ഇരുമ്പുരുക്ക് വ്യവസായ ശാലകളും ആരംഭിച്ചത് ഈ പദ്ധതി കാലയളവിലാണ്. ഭീലായി (റഷ്യൻ സഹായത്തോടെ), ദുർഗാപൂർ, (ബ്രിട്ടന്റെ സഹായത്തോടെ), റൂർക്കേല (ജർമനിയുടെ സഹായത്തോടെ) എന്നിവിടങ്ങളിലായി അഞ്ച് ഇരുമ്പുരുക്ക് വ്യവസായ ശാലകളാണ് ആരംഭിച്ചത്. കൽക്കരിയുടെ ഉത്പാദനം വർദ്ധിച്ചു. വടക്കുകിഴക്കൻ സംസ്ഥാനങ്ങളിലേക്ക് കൂടുതൽ റെയിൽവേ പാതകൾ ആരംഭിച്ചു. ദി ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച്, അറ്റോമിക് എനർജി കമ്മീഷൻ എന്നീ ഗവേഷണ സ്ഥാപനങ്ങൾ ആരംഭിച്ചതും ഈ കാലയളവിലാണ്. 4200 കോടി രൂപയാണ് പദ്ധതിക്കായി വകയിരുത്തിയത്. ലക്ഷ്യമിട്ട വളർച്ചാനിരക്ക് 4.5%ഉം കൈവരിച്ചത് 4.27%ഉം ആയിരിന്നു.
മൂന്നാം പ‍‍ഞ്ചവത്സര പദ്ധതി (1961–1966)
കാർഷിക മേഖലയ്ക്ക്, പ്രത്യേകിച്ചും ഗോതമ്പിൻറെ ഉത്പാദനത്തിന് ഊന്നൽ നൽകിയ പദ്ധതിയായിരിന്നു മൂന്നാം പ‍‍ഞ്ചവത്സര പദ്ധതി (1961–1966). എന്നാൽ ഈ പദ്ധതി വൻ പരാജയമായിരിന്നു. 1962 ലെ ഇന്ത്യ-ചൈന യുദ്ധവും 1965 ലെ ഇന്ത്യാ-പാകിസ്താൻ യുദ്ധവും ഈ പദ്ധതിയെ അതിൻറെ ലക്‌ഷ്യം കൈവരിക്കുന്നതിൽ നിന്നും തടഞ്ഞു. യുദ്ധം കാരണം പ്രതിരോധ മേഖലയ്ക്ക് കൂടുതൽ ഊന്നൽ കൊടുക്കേണ്ടി വന്നതാണ് സാമ്പത്തികമായി ക്ഷീണം ഉണ്ടാക്കിയത്. മാത്രമല്ല 1965 ൽ കടുത്ത വരൾച്ചയും നേരിടേണ്ടിവന്നു.
പഞ്ചായത്ത് തെരഞ്ഞെടുപ്പുകൾ ആരംഭിച്ചത് ഈ പദ്ധതിക്കാലയളവിലാണ്. ഗ്രാമീണ മേഖലയിൽ കൂടുതൽ വിദ്യാലയങ്ങൾ ആരംഭിച്ചതും സംസ്ഥാന വൈദ്യുത ബോർഡുകളും സെക്കണ്ടറി വിദ്യാഭാസ ബോർഡുകളും ആരംഭിച്ചതും ഈ പദ്ധതിയുടെ നേട്ടങ്ങളാണ്.
5.6% വളർച്ച ലക്‌ഷ്യം വച്ച മൂന്നാം പദ്ധതിക്ക് പക്ഷെ, 2.4% മാത്രമേ വളർച്ച കൈവരിക്കാൻ സാധിച്ചുള്ളൂ.
നാലാം പ‍‍ഞ്ചവത്സര പദ്ധതി (1969–1974)
നാലാം പ‍‍ഞ്ചവത്സര പദ്ധതി കാലയളവിൽ ഇന്ദിരാ ഗാന്ധി ആയിരിന്നു പ്രധാനമന്ത്രി. 14 വാണിജ്യബാങ്കുകൾ ദേശസാൽക്കരിച്ചതും ഇന്ത്യയുടെ ആദ്യത്തെ ആണവ പരീക്ഷണം (ബുദ്ധൻ ചിരിക്കുന്നു) (പൊഖ്റാൻ-1, 1974) നടത്തിയതും ഈ പദ്ധതിക്കലയളവിലാണ്. കൂടാതെ 1971 ലെ ഇന്ത്യാ-പാകിസ്താൻ യുദ്ധം, ബംഗ്ലാദേശ് വിമോചനയുദ്ധം എന്നിവ നടന്നതും ഇതേ കാലയളവിലാണ്.
5.6% വളർച്ച ലക്ഷ്യം വച്ച പദ്ധതി 3.3% വളർച്ചയാണ് കൈവരിച്ചത്.
അഞ്ചാം പ‍‍ഞ്ചവത്സര പദ്ധതി (1974–1979)
തൊഴിലവസരങ്ങൾ സൃഷ്ടിക്കുന്നതിനും ദാരിദ്ര്യ നിർമാർജ്ജനത്തിനും ആയിരിന്നു അഞ്ചാം പദ്ധതി പ്രധാനമായും ഊന്നൽ നൽകിയത്. പ്രധാനമന്ത്രി ഇന്ദിരാ ഗാന്ധിയുടെ ഗരീബീ ഹഠാവോ എന്ന മുദ്രാവാക്യം ഈ പദ്ധതിയുടെ ഭാഗമായിരിന്നു. 1975 ൽ ഇരുപതിന പരിപാടി (The twenty-point programme ) നടപ്പിലാക്കി. ദേശീയപാത സംവിധാനം നിലവിൽ വന്നതും ഈ പദ്ധതി കാലയളവിലാണ്.
1975 ലെ അടിയന്തരാവസ്ഥയും തുടർന്ന് വന്ന പൊതു തെരഞ്ഞെടുപ്പും ഈ പദ്ധധിതിയുടെ വിജയത്തിനെ സാരമായി ബാധിച്ചു. 1978 ൽ അധികാരത്തിൽ വന്ന മൊറാർജി ദേശായിയുടെ സർക്കാർ ഈ പദ്ധതി റദ്ദാക്കി.
പ്രഖ്യാപിത ലക്ഷ്യമായ 4.4% വളർച്ചാനിരക്കിനെക്കാൾ നേട്ടം (4.8%) കൈവരിക്കാൻ ഈ പദ്ധതിക്ക് സാധിച്ചു.
റോളിംഗ് പ്ലാൻ (1978–1980)
1977 ൽ അധികാരത്തിൽവന്ന മൊറാർജി ദേശായിയുടെ നേതൃത്വത്തിലുള്ള ജനതാ പാർട്ടി സർക്കാർ അഞ്ചാം പദ്ധതി റദ്ദാക്കുകയും ആറാം പദ്ധതി കൊണ്ടുവരികയും ചെയ്തു. ഇതാണ് റോളിംഗ് പ്ലാൻ എന്നറിയപ്പെടുന്നത്. ഈ പദ്ധതി പിന്നീട് 1980 ൽ നിലവിൽവന്ന കോണ്ഗ്രസ്സ് സർക്കാർ റദ്ദാക്കുകയുണ്ടായി.
ആറാം പ‍‍ഞ്ചവത്സര പദ്ധതി (1980–1985)
മൊറാർജി ദേശായി സർക്കാർ നടപ്പിലാക്കിയ ആറാം പദ്ധതി റദ്ദാക്കിയ ഇന്ദിരാ ഗാന്ധി സർക്കാർ പുതിയ ആറാം പദ്ധതിക്ക് 1980 ൽ തുടക്കമിട്ടു. ഇന്ത്യയിൽ സാമ്പത്തിക ഉദാരവൽക്കരണത്തിന് തുടക്കമിട്ട പദ്ധതിയാണ് ആറാം പദ്ധതി. വില നിയന്ത്രണം എടുത്തുകളഞ്ഞതും റേഷൻ കടകൾ നിർത്തലാക്കിയതും ജനങ്ങളുടെ ജീവിതച്ചെലവ് വർദ്ധിക്കുന്നതിന് ഇടയാക്കി. നബാർഡ് സ്ഥാപിതമായത് ഈ പദ്ധതിക്കാലയളവിലാണ് (1982 ജൂലൈ 12). പെരുകിവരുന്ന ജനസംഖ്യ നിയന്ത്രിക്കുന്നതിനായി കുടുംബാസൂത്രണം നടപ്പിലാക്കിയതും ഇതേ കാലയളവിലാണ്.
ലക്‌ഷ്യം വച്ച 5.2% ത്തെക്കാൾ 5.7% വളർച്ചാനിരക്ക് കൈവരിച്ച ആറാം പദ്ധതി ഒരു വൻ വിജയമായാണ് വിലയിരുത്തപ്പെടുന്നത്. രണ്ട് തവണ നടപ്പിലാക്കിയ ഏക പദ്ധതിയും ഇതാണ് (മൊറാർജി ദേശായി സർക്കാർ നടപ്പിലാക്കിയ ആറാം പദ്ധതി ഉൾപ്പെടെ). നെഹ്രൂവിയൻ സോഷ്യലിസത്തിൻറെ അന്ത്യമായാണ് ആറാം പദ്ധതിയെ കണക്കാക്കുന്നത്.
ഏഴാം പ‍‍ഞ്ചവത്സര പദ്ധതി (1985–1990)
രാജീവ് ഗാന്ധിയുടെ നേതൃത്വത്തിൽ നിലവിൽ വന്ന കോൺഗ്രെസ്സ് സർക്കാരാണ് ഏഴാം പദ്ധതി ആവിഷ്ക്കരിച്ച് നടപ്പിലാകിയത്. ശാസ്ത്രസാങ്കേതികവിദ്യയുടേയും വ്യാവസായിക ഉത്പാദനത്തിനും ഊന്നൽ നൽകിയ പദ്ധതിയായിരിന്നു ഏഴാം പദ്ധതി.
5% വളർച്ച ലക്‌ഷ്യം വച്ച പദ്ധതിക്ക് 6.01% വളർച്ചയും ആളോഹരി വരുമാനവളർച്ചാനിരക്ക് 3.7% വും കൈവരിക്കാനായി.
വാർഷിക പദ്ധതികൾ (1990-1992)
ലോകത്തും ഇന്ത്യയിലും ഈ കാലയളവിലുണ്ടായ രാഷ്ട്രീയവും സാമ്പത്തികമായ പ്രതിസന്ധികൾ കാരണം എട്ടാം പഞ്ചവത്സര പദ്ധതി സമയ ബന്ധിതമായി തുടങ്ങാനായില്ല. പകരം വാർഷിക പദ്ധതികളായിരിന്നു ആവിഷ്ക്കരിച്ച് നടപ്പിലാക്കിയത്. ഇന്ത്യയിൽ പുത്തൻ സാമ്പത്തിക നയം (ഇന്ത്യ) നടപ്പില്ലാകിയ കാലഘട്ടമായിരിന്നു അത്. നരസിംഹ റാവു ആയിരിന്നു ആ കാലയളവിൽ ഇന്ത്യൻ പ്രധാനമന്ത്രി.
എട്ടാം പ‍‍ഞ്ചവത്സര പദ്ധതി (1992–1997)
1990-92 കാലഘട്ടത്തിലെ സാമ്പത്തിക മാന്ദ്യത്തിന് ശേഷം ഇന്ത്യയിൽ പുത്തൻ സാമ്പത്തിക നയം നടപ്പിലാക്കുമ്പോഴാണ് എട്ടാം പഞ്ചവൽസര പദ്ധതി ആരംഭിച്ചത്. അന്നത്തെ ഇന്ത്യയുടെ പ്രധാനമന്ത്രി പി.വി. നരസിംഹ റാവു ആയിരിന്നു. പിന്നീട് ഇന്ത്യയുടെ പ്രധാനമന്ത്രിയായിരുന്ന മൻമോഹൻ സിംഗ് ആയിരിന്നു ധനമന്ത്രി. സ്വകാര്യവൽക്കരനത്തിൻറെയും ഉദാരവൽക്കരനത്തിൻറെയും ആഗോളവൽക്കരണത്തിൻറെയും ആരംഭമായിരിന്നു ആ കാലഘട്ടം. വ്യാവസായിക മേഖലയിലെ ആധുനികവൽക്കരണമാണ് എട്ടാം പദ്ധതി മുഖ്യമായും ഊന്നൽ കൊടുത്തത്. ഇന്ത്യൻ വിപണിയുടെ ഉദാരവൽക്കരണം വർധിച്ചുവരുന്ന ധനക്കമ്മിയും വിദേശകടവും കുറയുന്നതിന് ഇടയാക്കി. ഇന്ത്യ ലോക വ്യാപാര സംഘടനയിൽ (W.T.O) അംഗമാകുന്നതും ഈ പദ്ധതിയുടെ കാലയളവിലാണ് (1995 ജനുവരി 1). പഞ്ചായത്ത് രാജ് സംവിധാനം ശക്തിപ്പെടുത്തിയ എഴുപത്തിമൂന്നാം ഭരണഘടനഭേദഗതി (1993) ഈ കാലയളവിൽ നടപ്പിലാക്കിയതാണ്. ലക്ഷ്യമിട്ട വളർച്ചാനിരക്ക് 5.6% ഉം കൈവരിച്ചത് 6.8% ഉം ആയിരിന്നു.
ഒമ്പതാം പ‍‍ഞ്ചവത്സര പദ്ധതി (1997–2002)
സ്വാതന്ത്ര്യത്തിന്റെ അൻപതാം വാർഷികത്തിലാണ് ഒമ്പതാം പദ്ധതി ആവിഷ്കരിക്കപ്പെട്ടത്. അടൽ ബിഹാരി വാജ്പേയി ആയിരിന്നു അന്നത്തെ ഇന്ത്യയുടെ പ്രധാനമന്ത്രി. ദ്രുതഗതിയിലുള്ള സാമ്പത്തീക വളർച്ചയും സാമൂഹിക നീതിയും ആ​യിരിന്നു പദ്ധതി മുഖ്യമായും ലക്ഷ്യമിട്ടത്. ചരിത്രപരമായ അസമത്വം (ജാതി വിവേചനം) ഇല്ലാതാക്കുന്നതിന് പരിഗണന നൽകിയ പദ്ധതിയായിരിന്നു ഒമ്പതാം പദ്ധതി.
ഫലങ്ങൾ
മുൻപദ്ധതികളിലുണ്ടായ കോട്ടങ്ങൾ പരിഹരിക്കന്നതിനായിരിന്നു ഒമ്പതാം പദ്ധതി പ്രധാനമായും ഊന്നൽ നൽകിയത്. ലക്ഷ്യമിട്ട വളർച്ചാനിരക്ക് 7.1 % ആയിരിന്നൂവെങ്കിലും കൈവരിക്കാനായത് 6.8 % മാത്രമാണ്.
പത്താം പ‍‍ഞ്ചവത്സര പദ്ധതി (2002–2007)
വാജ്‌പേയി സർക്കാരിന്റെ നേത‍ൃത്വത്തിലാരംഭിച്ച രണ്ടാമത്തെ പ‍‍ഞ്ചവത്സര പദ്ധതി ആണ് പത്താം പ‍‍ഞ്ചവത്സര പദ്ധതി. ഒന്നാം യു.പി.എ. സർക്കാരിന്റെ കാലത്ത് പൂർത്തിയായ പദ്ധതിയുടെ അവസാന പകുതിയിൽ മൻമോഹൻ സിങ് ആയിരിന്നു പ്രധാനമന്ത്രി. ദേശീയ ഗ്രാമീണ തൊഴിലുറപ്പ് പദ്ധതി ആരംഭിച്ചത് ഈ പദ്ധതിക്കാലയളവിലാണ്.
ഫലങ്ങൾ
ഒമ്പതാം പദ്ധതി പോലെതന്നെ മുൻപദ്ധതികളിലുണ്ടായ കോട്ടങ്ങൾ പരിഹരിക്കന്നതിനായിരിന്നു പത്താം പദ്ധതിയും പ്രധാനമായും ഊന്നൽ നൽകിയത്. ലക്ഷ്യമിട്ട വളർച്ചാനിരക്ക് 8.1 % ആയിരിന്നൂവെങ്കിലും കൈവരിക്കാനായത് 7.7% ആണ്.
പതിനൊന്നാം പ‍‍ഞ്ചവത്സര പദ്ധതി (2007–2012)
ഇന്ത്യയുടെ വിദ്യാഭ്യാസ പദ്ധതി എന്നറിയപ്പെടുന്ന പദ്ധതിയാണ് പതിനൊന്നാം പ‍‍ഞ്ചവത്സര പദ്ധതി. വിദ്യാഭ്യാസ മേഖലയുടെ സമഗ്രവികസനത്തിന് ഊന്നൽ നൽകിയ ഈ പദ്ധതി, പദ്ധതിവിഹിതത്തിന്റെ 20% ആണ് ഈ ഇനത്തിൽ വകയിരുത്തിയത്. സാമ്പത്തികവിദഗ്ദ്ധൻ കൂടിയായ മൻമോഹൻ സിങ് പ്രധാനമന്ത്രിയായിരിക്കെ ആരംഭിച്ച ആദ്യപദ്ധതിയാണിത്.
പന്ത്ര​ണ്ടാം പ‍‍ഞ്ചവത്സര പദ്ധതി (2012–2017)
ഇന്ത്യയുടെ പ‍‍ഞ്ചവത്സര പദ്ധതികളിലെ അവസാനത്തെ പദ്ധതിയാണ് പന്ത്ര​ണ്ടാം പ‍‍ഞ്ചവത്സര പദ്ധതി. രണ്ടാം യു.പി.എ. സർക്കാരിന്റെ കാലത്ത് ആരംഭിച്ച പദ്ധതി ഒന്നാം നരേന്ദ്ര മോദി സർക്കാരിന്റെ കാലത്താണ് അവസാനിച്ചത്.
അവലംബം
വർഗ്ഗം:ഇന്ത്യയുടെ സമ്പദ്‌വ്യവസ്ഥ വർഗ്ഗം:പഞ്ചവത്സര പദ്ധതികൾ (ഇന്ത്യ) വർഗ്ഗം:നെഹ്രു ഭരണം
ബാദാമി
കർണ്ണാടക സംസ്ഥാനത്തിലെ ബാഗൽക്കോട്ട് ജില്ല യിലുള്ള ഒരു പട്ടണവും താലൂക്ക് ആസ്ഥാനവുമാണു് ബാദാമി. പുരാതനകാലത്ത് വാതാപി എന്നായിരുന്നു ഈ പട്ടണം അറിയപ്പെട്ടിരുന്നതു്.
ഇതും കാണുക
വാതാപി ഗുഹാക്ഷേത്രങ്ങൾ
വർഗ്ഗം:കർണ്ണാടകത്തിലെ പട്ടണങ്ങൾ
എം. സുഭദ്ര നായർ
'''എം. സുഭദ്ര നായർ ഒരു ഇന്ത്യൻ ഗൈനക്കോളജിസ്റ്റും മെഡിക്കൽ ടീച്ചറും സാമൂഹിക പ്രവർത്തകയുമാണ.ഇംഗ്ലീഷ്:M. Subhadra Nair.''' 50,000-ത്തിലധികം ശിശുജനനങ്ങളെ സഹായിച്ചതായി റിപ്പോർട്ട് ചെയ്യപ്പെട്ടിട്ടുണ്ട്. വൈദ്യശാസ്‌ത്രരംഗത്തെ പത്മ പുരസ്‌കാരം ലഭിച്ച ആദ്യ ഗൈനക്കോളജിസ്റ്റായ അവളുടെ സേവനങ്ങൾക്ക്, 2014-ൽ, നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ നൽകി ഇന്ത്യാ ഗവൺമെന്റ് അവളെ ആദരിച്ചു.
ജീവിതരേഖ
1929 ഫെബ്രുവരി 21-ന് ദക്ഷിണേന്ത്യൻ സംസ്ഥാനമായ കേരളത്തിലെ തൃശ്ശൂരിലെ ഇരിഞ്ഞാലക്കുടയിൽ, ഇന്ത്യയിലെ മുൻനിര വനിതാ ഡോക്ടർമാരിൽ ഒരാളായ കൃഷ്ണൻ കുട്ടി മേനോന്റെയും മാധവി അമ്മയുടെയും മകളായി, രണ്ട് മൂത്ത സഹോദരന്മാരുടെ സഹോദരിയായാണ് സുഭദ്ര നായർ ജനിച്ചത്. ഒരു മൂത്ത സഹോദരിയും. മഹാത്മാഗാന്ധിയുടെ അനുയായിയും സ്വാതന്ത്ര്യ സമര സേനാനിയുമായിരുന്ന മാധവി അമ്മ കർശനമായ അച്ചടക്കക്കാരിയും തിരക്കുള്ള ഒരു ഡോക്ടറും ആയിരുന്നു, അതിനാൽ സുഭദ്രയെ അവളുടെ അമ്മായിയമ്മയാണ് വളർത്തിയത്.
ഇരിങ്ങാലക്കുടയിലെ പ്രാദേശിക സ്കൂളിൽ 3 വയസ്സിൽ സ്കൂൾ വിദ്യാഭ്യാസം ആരംഭിച്ച സുഭദ്ര 14 വയസ്സ് തികയുന്നതിന് മുമ്പ് മെട്രിക്കുലേഷൻ പാസായി. ഇരിങ്ങാലക്കുടയുടെ കീഴിലുള്ള മദ്രാസ് സർവ്വകലാശാലയ്ക്ക് കോളേജ് പഠനത്തിന് കുറഞ്ഞ പ്രായപരിധി നിശ്ചയിച്ചിരുന്നു, കൂടാതെ സുഭദ്രയ്ക്ക് പ്രായപൂർത്തിയാകാത്തതിനാൽ കോളേജ് പഠനത്തിനായി തിരുവിതാംകൂർ സർവ്വകലാശാലാ പ്രദേശത്തേക്ക് മാറേണ്ടിവന്നു. അങ്ങനെ, അവൾ ആലുവ യൂണിയൻ ക്രിസ്ത്യൻ കോളേജിൽ ചേർന്നു, പ്രീ യൂണിവേഴ്സിറ്റി കോഴ്സ് പാസായി. വീണ്ടും, പ്രായം അവളെ നേരിട്ട് ഒരു മെഡിക്കൽ കോഴ്‌സിൽ ചേരുന്നതിന് തടസ്സപ്പെടുത്തി, അത് മദ്രാസ് യൂണിവേഴ്‌സിറ്റി മാത്രം വാഗ്ദാനം ചെയ്തു, സുഭദ്ര ബിഎസ്‌സി ബിരുദം പൂർത്തിയാക്കാൻ എറണാകുളം മഹാരാജാസ് കോളേജിൽ ചേർന്നു.
അമ്മയുടെ വൈദ്യജീവിതം സുഭദ്രയെ സ്വാധീനിച്ചു അവൾ വൈദ്യവൃത്തിയിൽ ഏർപ്പെടാൻ നേരത്തെ തന്നെ തീരുമാനിച്ചിരുന്നു. അതനുസരിച്ച്, 1947-ൽ അവർ മദ്രാസിലേക്ക് താമസം മാറി, അവിടെ അവളുടെ മൂത്ത സഹോദരൻ വിശ്വനാഥ മേനോൻ ഒരു ഡയബറ്റോളജിസ്റ്റ് ആയിരുന്നു, അവിടെ നിന്ന് മദ്രാസ് മെഡിക്കൽ കോളേജിൽ ചേർന്ന് എംബിബിഎസ് പാസായി. മദ്രാസിൽ മെഡിക്കൽ പ്രാക്ടീസ് തുടങ്ങാൻ അവസരങ്ങളുണ്ടായെങ്കിലും സഹോദരനൊപ്പം സുഭദ്ര അതിനെതിരെ തീരുമാനമെടുത്ത് കേരളത്തിലേക്ക് മടങ്ങി.
ഔദ്യോഗിക ജീവിതം
അക്കാലത്ത് ശൈശവാവസ്ഥയിലായിരുന്ന തിരുവനന്തപുരം ഗവൺമെന്റ് മെഡിക്കൽ കോളേജിന്റെ ഭാഗമായ തിരുവനന്തപുരത്തെ സ്ത്രീകൾക്കും കുട്ടികൾക്കുമുള്ള ശ്രീ അവിട്ടം തിരുനാൾ ഹോസ്പിറ്റലിൽ അസിസ്റ്റന്റ് സർജനായാണ് അവരുടെ കരിയർ ആരംഭിച്ചത്. മെഡിക്കൽ കോളേജ് വളർന്നപ്പോൾ, സുഭദ്ര ഫാക്കൽറ്റിയിൽ ട്യൂട്ടറായി ചേർന്നു. മുഖ്യധാരാ അധ്യാപക ജോലിയിൽ പ്രവേശിക്കാൻ ബിരുദാനന്തര ബിരുദം ആവശ്യമായ അവളുടെ അധ്യാപന ജീവിതം മുന്നോട്ട് കൊണ്ടുപോകാൻ, പട്‌ന, മദ്രാസ് സർവകലാശാലകളിൽ നിന്ന് ഗൈനക്കോളജിയിലും പ്രസവചികിത്സയിലും സ്പെഷ്യലൈസേഷനോടെ ബിരുദാനന്തര ബിരുദം നേടി, താമസിയാതെ റാങ്കുകൾ ഉയർന്നു. 1984-ൽ ഗൈനക്കോളജി ആൻഡ് ഒബ്‌സ്റ്റട്രിക്‌സ് വിഭാഗം മേധാവിയായി സുഭദ്ര നായർ സർക്കാർ സർവീസിൽ നിന്ന് വിരമിച്ചു.
സുഭദ്ര കേരളാ പോലീസിലെ ജില്ലാ സൂപ്രണ്ടായിരുന്ന ഗോപാലകൃഷ്ണൻ നായരെ വിവാഹം കഴിച്ചു, ആശാ, ശാന്തി എന്നീ രണ്ട് പെൺമക്കൾ ഉണ്ടായ ശേസ്ഗൻ അദ്ദേഹം മരിച്ചു. ആശാ യുകെയിൽ സ്ഥിരതാമസമാക്കിയപ്പോൾ ഇളയ മകൾ തിരുവനന്തപുരത്താണ് താമസിക്കുന്നത്. സർക്കാർ സർവീസിൽ നിന്ന് വിരമിച്ച ശേഷം, സുഭദ്ര തിരുവനന്തപുരത്തെ കോസ്‌മോപൊളിറ്റൻ ഹോസ്പിറ്റലിൽ ഗൈനക്കോളജി കൺസൾട്ടന്റ് സർജനായി ചേർന്നു, ആശുപത്രി പെട്ടന്നുള്ള ഒരു ചെറിയ സജ്ജീകരണമായിരുന്നു. ആശുപത്രി ഇപ്പോൾ മൾട്ടി സ്പെഷ്യാലിറ്റി ആശുപത്രിയായി വികസിച്ചു.
കോസ്‌മോപൊളിറ്റൻ ഹോസ്പിറ്റലിൽ ഗൈനക്കോളജി ചെയർമാനും സീനിയർ കൺസൾട്ടന്റുമായി ജോലി തുടരുന്ന സുഭദ്ര നായർ തിരുവനന്തപുരത്തെ പട്ടത്താണ് താമസിക്കുന്നത്.
അവലംബം
വർഗ്ഗം:1929-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മലയാളികൾ വർഗ്ഗം:പത്മശ്രീ പുരസ്കാരം ലഭിച്ചവർ
ദിസ
1555-ൽ ഒലുസ് മാഗ്നസ് രേഖപ്പെടുത്തിയ ഒരു സ്വീഡിഷ് ഇതിഹാസകഥാപാത്ര നായികയായിരുന്നു ദിസ. എന്നാൽ ഇത് പഴയ നോർസ് വിഷയങ്ങൾ ഉൾപ്പെടുന്ന മധ്യകാലഘട്ടങ്ങളിൽ നിന്നുള്ളതാണെന്ന് വിശ്വസിക്കപ്പെടുന്നു. സ്വീഡിഷ് ഭാഷയിലെ ആദ്യത്തെ ചരിത്ര നാടകമായിരുന്ന ദിസ എന്ന നാടകത്തെ ജോഹന്നസ് മെസ്സനിയസ് കൂടുതൽ വിപുലീകരിച്ച് 1611-ൽ സ്വീഡനിലെ ഡിസ്റ്റിംഗിൽ (ആനുവൽ മാർക്കറ്റിൽ) അവതരിപ്പിച്ചു. അത്  ഒലൗസ് റുഡ്ബെക്കിൻറെ അറ്റ്ലാന്റികയിൽ (1685-89) ഏറ്റവും അതിശയോക്തി കലർത്തി വർണ്ണിക്കുന്ന ഒരു വിവരണം ആയിരുന്നു.
സംഗ്രഹം
ഒരു ദേവനായ കിങ് ഫ്രീയർ (അല്ലെങ്കിൽ കിങ് സിഗ്ട്രുഡ്) സ്വീഡനിൽ ഭരിച്ചിരുന്ന കാലത്ത് ഒരു ക്ഷാമമുണ്ടായി. ഫ്രീയറിൻറെ ഭരണകാലത്ത് ദീർഘകാല സമാധാനത്തിന്റെ ഫലമായി സ്വീഡന്റെ ജനസംഖ്യ വളരെയധികം വർദ്ധിച്ചതിനാൽ കൂട്ടത്തിലെ വൃദ്ധരെയും, രോഗികളെയും, അംഗവൈകല്യം സംഭവിച്ചവരെയും കൊലപ്പെടുത്തി ഓഡിൻ എന്ന ദേവന് അവരെ ബലിയർപ്പിക്കണമെന്ന് രാജാവും പ്രഭുക്കന്മാരും ചേർന്ന് തീരുമാനിച്ചു. എന്നാൽ ഉപ്ലാൻഡിലെ വെങ്കൺ കോട്ടയിലെ സിൻസ്റ്റന്റെ മകളായ ദിസ ഈ ക്രൂരമായ പരിഹാരത്തിൽ അസ്വസ്ഥയായിരുന്നു. ദിസയുടെ ജ്ഞാനത്തെക്കുറിച്ച് രാജാവിനോടും പ്രഭുക്കന്മാരോടും അവർ തന്ത്രപൂർവ്വം സംസാരിച്ചു. അവളുടെ ജ്ഞാനത്തെക്കുറിച്ച് പരീക്ഷിക്കാൻ, ഫ്രീയർ അവളെ തന്നോട് സന്ദർശിക്കാൻ ആവശ്യപ്പെട്ടു. ഒരു സമയവും നിശ്ചയിച്ചു കുതിരയിലോ, വാഗണിലോ, വള്ളത്തിലോ, കാൽനടയായോ അവൾ എത്താൻ പാടില്ല. വസ്ത്രം ധരിച്ചോ ധരിക്കാതെയോ കാണാൻ പാടില്ല. കാണുന്ന സമയം ഒരു വർഷം അല്ലെങ്കിൽ ഒരു മാസത്തിനുള്ളിൽ ആയിരിക്കരുത്. പകലും രാത്രിയും ആകരുത്. ചന്ദ്രൻ ഉദിച്ചുനിൽക്കുമ്പോഴോ, അത് അസ്തമിക്കുമ്പോഴോ പാടില്ല.(ക്രാക്കയുടെ കഥയെ താരതമ്യം ചെയ്യുക. അവളുടെ ഭാവിയിൽ ഭർത്താവിനും സമാനമായ പരീക്ഷണമാണ് ലഭിച്ചത്.)
രണ്ടു ചെറുപ്പക്കാരെ ഒരു കുതിരവണ്ടിയിലേക്ക് കയറ്റി അവൾ പരീക്ഷണത്തിൽ വിജയിച്ചു. കുതിരവണ്ടിയിൽ, ഒരു കോലാട്ടിൻ കുട്ടിയുണ്ടായിരുന്നു. അവളുടെ ഒരുകാൽ ആട്ടിൻകുട്ടിയുടെ പുറത്തും മറ്റേ കാൽ കുതിരവണ്ടിയിലും ക്രമീകരിച്ചു. വസ്ത്രത്തിനുപകരം അവൾ ഒരു വല ധരിച്ചു. യൂൽ ഉത്സവത്തിന്റെ മൂന്നാം ദിവസം പൂർണ്ണചന്ദ്രൻ ഉദിച്ചുനിൽക്കുമ്പോൾ ഒരു മാസത്തിൽ 30 ദിവസം അവസാനിക്കുന്നതും വർഷം അവസാനിക്കുന്നതും ആയ അവസാന ദിവസം അവൾ രാജസദസ്സിൽ സന്ധ്യാസമയത്ത് എത്തിച്ചേർന്നു രാജാവിനെ സന്ദർശിച്ചു. ദിസ എന്ന പുതിയ രാജ്ഞിയുടെ നിർദ്ദേശപ്രകാരം രാജാവിന്റെ വൃദ്ധരെ കൊന്നൊടുക്കാനുള്ള ഉത്തരവ് പിൻവലിച്ചു. ജനസംഖ്യ അധികമായിരുന്നതിനാൽ ഒരു ഭാഗം ജനങ്ങൾ സ്വീഡൻ വിട്ടുപോകാൻ ഏർപ്പാടു ചെയ്യുകയും ചെയ്തു. പിന്നീട് വടക്കൻ പ്രദേശങ്ങൾ നോർലാൻഡ് എന്ന് വിളിക്കപ്പെട്ടു. അവരെ ആ ദേശത്തിൽ പാർപ്പിക്കുകയും അവർ കൃഷിചെയ്യുകയും ചെയ്തു.
ദിസയുടെ ജ്ഞാനം ഏറെ മൂല്യമുള്ളതായിരുന്നു. പല തർക്കങ്ങളും ദിസ ഉപ്പ്സലയിലെ ബ്ലോട്ട് ക്ഷേത്രത്തിൽ വച്ച് പരിഹരിച്ചു. തുടർന്ന് ഈ സ്ഥലത്തെ ദിസബ്ലോട്ട് എന്നും ഡിസ്റ്റിംഗ് എന്നും വിളിക്കാൻ തുടങ്ങി.
ദിസ പ്രചോദനത്തിന്റെ ഉറവിടം
പിൽക്കാലത്ത് മെസ്സൊനിയസിന്റെ സ്റ്റേജ് പദ്യങ്ങളുടെ രൂപകൽപനയായിരുന്ന ദിസ (1687) എന്ന ചിത്രത്തിൽ ജൊഹാൻ സെൽസിയസ് ഈ കഥാപാത്രത്തെ പരിചയപ്പെടുത്തി. പിന്നീട് ഇത് ജൊഹാൻ ഗബ്രിയേൽ ഓക്സൻസ്റ്റിേർന (Adenstheerna) എന്ന കവിത രചനയിൽ ദിസ (1795), കവിത സ്കോർഡേം (1796) എന്ന നാലാമത്തെ പാട്ടിന് രൂപം നൽകി. വെങ്കൺ കോട്ടയുടെ രണ്ടാം നിലയിലെ ഡിസസൽ എന്ന പേരിൽ, ദിസയുടെ എട്ട് വലിയ ചിത്രങ്ങൾ ദിസയുടെ സാഗയിൽ ദൃശ്യമാണ്. ഡേവിഡ് ക്ലോക്കർ എഹ്റൻസ്ട്രാളിന്റെ രചനകളിൽ അവരെക്കുറിച്ചുള്ള അറിവുകൾ വിശ്വസിച്ചിരുന്നെങ്കിലും, ആഗസ്ത് ഹർ ന്റെ വിലയിരുത്തൽ പ്രകാരം അവർ എഹ്രെംസ്ത്രഹ്ല് ന്റെ രചനകളുടെ പകർപ്പുകളുടെ അടിസ്ഥാനത്തിൽ വെറും കരകൗശലത്തൊഴിലാളികൾ മാത്രമാണ്. സ്റ്റോക്ഹോം പാലസ്, ഉലുറിക് ദാൽ പാലസ് എന്നിവയിൽ സൂക്ഷിച്ചിരിക്കുന്ന കൊത്തുപണികളിൽ ഒന്ന് പടച്ചട്ടയുടെ ചിത്രീകരണത്തിന്റെ അടിസ്ഥാനമായിരുന്നു. എല്ലാ ചിത്രീകരണങ്ങളിലും ലത്തീനിലും സ്വീഡിഷ് ഭാഷയിലും വിശദീകരണങ്ങളുണ്ട്. വാൽഡിമിർ നബോക്കോവിന്റെ പേൽ ഫയർ എന്ന നോവലിൽ അവസാനത്തെ സെബ്ലാൻ രാജാവിന്റെ ഭാര്യയെ ദിസ എന്നാണ് പേരിട്ടിരുന്നത്. ഡച്ചസ് ഓഫ് പേയ്ൻ എന്ന് ടൈറ്റിലും നല്കിയിരുന്നു.
ഓർക്കിഡ് ജീനസ് ഡിസയുടെ പേരിന് പ്രചോദനം
ബൊട്ടാണിസ്റ്റ് കാൾ പീറ്റർ തുൻബർഗ് ദിസ ലെജന്റ് അടിസ്ഥാനമാക്കി ഓർക്കിഡിന്റെ ജീനസിന് ദിസ  എന്ന് നാമകരണം ചെയ്തു. ദിസ ഓർക്കിഡുകളുടെ അടിവശത്തുള്ള വിദളങ്ങൾ കിങ് ഫ്രീയറിനു മുൻപായി മീൻവലയിൽ പ്രത്യക്ഷപ്പെടുന്ന ദിസയുടെ ദൃശ്യം നല്കുന്നു.
അവലംബം
വർഗ്ഗം:സാങ്കല്പിക രാജ്ഞിമാർ വർഗ്ഗം:പുരാവൃത്തം വർഗ്ഗം:സ്വീഡിഷ് പുരാവൃത്തങ്ങൾ
ജേസൺ സ്കോട്ട് ലീ
ജേസൺ സ്കോട്ട് ലീ ഒരു അമേരിക്കൻ നടനും ആയോധന കലാകാരനുമാണ്. 1993 ലെ ആയോധനകല ചലച്ചിത്രമായ ഡ്രാഗൺ: ദി ബ്രൂസ് ലീ സ്റ്റോറി, ദി ജംഗിൾ ബുക്ക് (1994) എന്നിവയാണ് ശ്രദ്ധിക്കപ്പെട്ട ചിത്രങ്ങൾ.
ദി മാസ്റ്റർ മെയ്ഡ്
പീറ്റർ ക്രിസ്റ്റൻ അസ്ബ്‌ജോർൻസണും ജോർഗൻ മോയും ചേർന്ന് അവരുടെ നോർസ്‌കെ ഫോൾകീവെന്ററിയിൽ ശേഖരിച്ച ഒരു നോർവീജിയൻ യക്ഷിക്കഥയാണ് "ദി മാസ്റ്റർ മെയ്ഡ്". "മാസ്റ്റർ" എന്നത് "ഉത്തമമായ, വൈദഗ്ധ്യമുള്ള" എന്നിങ്ങനെ സൂചിപ്പിക്കുന്നു. ജോർഗൻ മോ 1842-ലെ ശരത്കാലത്തിൽ ഒരു ഹ്രസ്വ സന്ദർശനത്തിനിടെ സെൽജോർഡിലെ ആനി ഗോഡ്‌ലിഡ് എന്ന കഥാകാരിയിൽ നിന്ന് ഈ കഥ എഴുതി. ആൻഡ്രൂ ലാങ് ഈ കഥ ഇംഗ്ലീഷിലേക്ക് വിവർത്തനം ചെയ്യുകയും തന്റെ ദി ബ്ലൂ ഫെയറി ബുക്കിൽ (1889) ഉൾപ്പെടുത്തുകയും ചെയ്തു. ജോർജ്ജ് ഡസെന്റ് തന്റെ പോപ്പുലർ ടെയിൽസ് ഫ്രം ദി നോർത്ത് എന്ന ഗ്രന്ഥത്തിൽ പിന്നീട് ഒരു വിവർത്തനം നടത്തി.
ഈ കഥ ആർനെ-തോംസൺ ടൈപ്പ് 313 ആണ്. ഇത്തരത്തിലുള്ള മറ്റുള്ളവയിൽ "ദ ടു കിംഗ്‌സ് ചിൽഡ്രൻ", "ദി വാട്ടർ നിക്സി", "ജീൻ, ദി സോൾജിയർ ആൻഡ് യുലാലി, ദി ഡെവിൾസ് ഡോട്ടർ", "നിക്സ് നൗട്ട് നതിംഗ്", "ഫൌണ്ട്ലിംഗ്-ബേർഡ്" എന്നിവ ഉൾപ്പെടുന്നു.
മകൻ അനുസരണക്കേട് കാണിക്കുന്നു, മൂന്ന് പാത്രങ്ങൾ തീയില്ലാതെ കുമിളയുന്നത് കണ്ടെത്തി, ഒന്ന് ചെമ്പായും രണ്ടാമത്തേത് വെള്ളിയായും മൂന്നാമത്തേത് സ്വർണ്ണമായും മാറ്റുന്നു. അവരെ മറികടന്ന്, ഒരു മുറിയിൽ, മാസ്റ്റർ മെയ്ഡിനെ അവൻ കണ്ടെത്തുന്നു. സാധാരണക്കാർ ചെയ്യുന്നതുപോലെ തൊഴുത്ത് വൃത്തിയാക്കുന്നത് അവൻ പുറത്തെടുക്കുന്ന ഓരോന്നിനും പത്ത് ചട്ടുകങ്ങൾ തിരികെ പറക്കാൻ കാരണമാകുമെന്ന് അവൾ മുന്നറിയിപ്പ് നൽകുന്നു, എന്നാൽ അവൻ ഹാൻഡിൽ ഉപയോഗിച്ച് കോരികയടിച്ചാൽ അയാൾക്ക് അത് ചെയ്യാൻ കഴിയും. അവൻ അവളുമായി ദിവസം മുഴുവൻ സംസാരിക്കുന്നു, അവർ വിവാഹത്തിന് സമ്മതിക്കുന്നു. വൈകുന്നേരമായപ്പോൾ അവൻ തന്റെ ജോലിയിൽ ഏർപ്പെട്ടു. അവൾ സത്യമാണ് പറയുന്നതെന്ന് അവൻ കണ്ടെത്തി, വിജയിക്കുകയും ചെയ്യുന്നു. മാസ്റ്റർ മെയ്ഡുമായി സംസാരിച്ചതായി ഭീമൻ ആരോപിക്കുകയും രാജകുമാരൻ അത് നിഷേധിക്കുകയും ചെയ്യുന്നു.
പുറംകണ്ണികൾ
വർഗ്ഗം:നാട്ടറിവ്
കൂവനഞ്ച്
ഒന്നോ രണ്ടോ വർഷം വളരുന്ന ഒരു കുറ്റിച്ചെടിയാണ് കൂവനഞ്ച്. . ഹവായിയിൽ ഇത് ഒരു ഔഷധമായി ഉപയോഗിക്കാറുണ്ട്.
ജനറേഷൻ അയേൺ
2013 ൽ റിലീസ് ചെയ്ത ഡോകുമെന്ററി ചിത്രം ആണ് ജനറേഷൻ അയേൺ.
കഥാസാരം
ലോകത്തിലെ മികച്ച ബോഡിബിൽഡർമാർ ആയ ഫിൽ ഹീത്ത്, കായ് ഗ്രീൻ, ബ്രാഞ്ച് വറെൻ , ഡെന്നിസ് വോൾഫ്  എന്നിവർ  2012 മിസ്റ്റർ. ഒളിമ്പിയ മൽസരത്തിന് പരിശീലിക്കുന്നത് ആണ്  ചിത്രത്തിന്റെ പശ്ചാത്തലം.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ഡോക്യുമെന്ററി ചലച്ചിത്രങ്ങൾ
ഗീതകം
ലഘുഗാനം എന്ന് അർത്ഥം. ഗാനാത്മകമായ കാവ്യരൂപങ്ങളിൽ ഒന്ന്. ഉത്പത്തി സിസിലിയിൽ നിന്നാണ്. ഇറ്റാലിയൻ പദമായ Sonnettoയിൽ നിന്നും ഉത്ഭവം. ഈ പദത്തിനു് ചെറിയ ശബ്ദം എന്നർത്ഥം. ആത്മനിഷ്ഠമായ കാവ്യമാണിത്.
അസ്‌ക്‌ളിപ്പിയസ്
പുരാതന ഗ്രീക്ക് മതത്തിലും പുരാണത്തിലും ഉള്ള ഒരു ഹീറോയും. വൈദ്യശാസ്ത്രത്തിന്റെയും ദേവനുമായിരുന്നു അസ്‌ക്‌ളിപ്പിയസ് (/ æskliːpiəs /; ഗ്രീക്ക്: Åsklepius, Asklēpiós [asklɛːpiós];അസ്ക്ലേപ്പസ് മെഡിക്കൽ ആർട്ടുകളുടെ സൗഖ്യമാക്കൽ വശത്തെയാണ് പ്രതിനിധാനം ചെയ്യുന്നത്. ഹൈജിയ ("ശുചിത്വം", ദേവൻ / ആരോഗ്യം, ശുദ്ധി, ശുചീകരണം), ലാസൊ (രോഗം സുഖപ്പെടുത്തുന്ന ദേവത), ഏസെസോ (രോഗശമനത്തിന്റെ ദേവത), അഗ്ളേ / Ægle (നല്ല ആരോഗ്യത്തിന്റെ തിളക്കമുള്ള ദേവത), പനസീ (സാർവത്രിക പ്രതിവിധിയുടെ ദേവി) എന്നിവർ അദ്ദേഹത്തിന്റെ പെൺമക്കൾ ആയി ചിത്രീകരിച്ചിരിക്കുന്നു. റോമൻ / എട്രൂസ്സ്കാൻ ദേവനായ വെഡിയോവീസ്, ഈജിപ്ഷ്യൻ ഇംഹോടെപ്പുമായി അദ്ദേഹം ബന്ധപ്പെട്ടിരിക്കുന്നു. അദ്ദേഹം അപ്പോളോയുടെ പുത്രന്മാരിൽ ഒരാളായിരുന്നു. അപ്പോളോയും പുത്രനും പീയ്ൻ ("രോഗശാന്തിക്കാരൻ") എന്ന എപിതെറ്റ് രണ്ടുപേരുമായി പങ്കിടുന്നു. അസ്ലെപ്പിയസിന്റെ പാമ്പു ചുറ്റിയ വടിയും ഇന്ന് മരുന്നുകളുടെ പ്രതീകമായി തുടരുന്നു. ഈ ദേവന്മാരെ സേവിച്ച ഡോക്ടർമാരും ശുശ്രൂഷകരും അസ്ലെപ്പിയസിന്റെ ചികിത്സകർ എന്നറിയപ്പെട്ടു.
ഗീതകം
സവിശേഷതകൾ
ഒരേയൊരാശയം പതിനാലുവരിയിൽ ആവിഷ്കരിക്കുന്നു. ഘടനയിലും പ്രാസവിന്യാസത്തിലും പ്രത്യേകനിയമങ്ങളുണ്ട്. അന്ത്യപ്രാസം ഉണ്ടാവണം. ഏകാഗ്രതയും ഹ്രസ്വതയും മുഖമുദ്ര. സംഗീതോപകരണം മീട്ടി പാടാനുള്ളവയായിരുന്നു ഇവ.
ഇറ്റാലിയൻ മാതൃക
വരികൾ എട്ടും ആറുമായി രചിക്കപ്പെടുന്നു. ആദ്യത്തെ എട്ടുവരി രണ്ടു ചതുഷ്പദികളായി തിരിഞ്ഞിരിക്കും. പിന്നത്തെ ആറുവരി രണ്ടു ത്രിപദികളും.
അസ്‌ക്‌ളിപ്പിയസ്
പുറം കണ്ണികൾ
വർഗ്ഗം:ഗ്രീക്ക് ദേവന്മാർ
ഗീതകം
ഇംഗ്ലീഷ് മാതൃക
ആദ്യം മൂന്നു ചതുഷ്പദികൾ. ഒടുവിലത്തെ രണ്ടു വരി ഉച്ചസ്ഥായിയിലെത്തുന്നു.
പ്രമുഖർ
ഷേക്സ്പിയർ, മിൽട്ടൺ, സ്പെൻ‌സർ, വേഡ്സ്വർത്ത്.
അപർണ്ണ ബി മാരാർ
കേരളത്തിൽ നിന്നുമുള്ള ഒരു നർത്തകിയാണ് അപർണ്ണ ബി മാരാർ (Aparna B Marar).. കേരള സംഗീതനാടക അക്കാദമി യുടെ യുവപ്രതിഭ പുരസ്കാരം ലഭിച്ചിട്ടുണ്ട്. പി.എസ്.ജി കോളേജ് ഓഫ് ടെക്നോളജിയിൽ നിന്ന് വയർലെസ് കമ്യൂണിക്കേഷൻ എൻജിനീയറിംഗിൽ ബിരുദാനന്തര ബിരുദം ഉള്ള ഒരു എഞ്ചിനീയർ കൂടിയാണ്.
ഗീതകം
മലയാളത്തിൽ
വേണ്ടത്ര ചലനങ്ങളുണ്ടായില്ല. എം. പി. അപ്പൻ, കൃഷ്ണൻ പറപ്പിള്ളി എന്നിവരുടെ ഗീതകങ്ങളുണ്ടായിട്ടുണ്ട്.
ചാൾസ് കോം
ലെബനീസ് എഴുത്തുകാരനും, വ്യവസായിയും സാമൂഹ്യപ്രവർത്തകനുമായിരുന്നു ചാൾസ് കോം (1894-1963). ലെബനോന്റെ സ്വാതന്ത്ര്യസമരത്തിനു നേതൃത്വം നൽകിയ ഫൊനീഷ്യനിസം എന്ന മുന്നേറ്റത്തിനും തുടക്കും കുറിച്ചത് ചാൾസിന്റെ നേതൃത്വത്തിലാണ്. ശിഥിലമായി കിടന്നിരുന്ന ലെബനീസ് സമൂഹത്തെ, സ്വാതന്ത്ര്യം എന്ന ലക്ഷ്യത്തിനുവേണ്ടി ഒരുമിപ്പിക്കാൻ ചാൾസ് മുൻകൈയ്യെടുത്തു. 1934 ലെ എഡ്ഗാർ അലൻ പോ പുരസ്കാരങ്ങളുൾപ്പടെ, നിരവധി ബഹുമതികൾ അദ്ദേഹത്തിന് വിവിധ മേഖലകളിലായി ലഭിച്ചിട്ടുണ്ട്.
ഗീതകം
അവലംബം
വർഗ്ഗം:ഗീതകങ്ങൾ
ചാൾസ് കോം
എഴുത്തുകാരൻ
ചാൾസിന്റെ കാലഘട്ടത്തിൽ എഴുത്തുകാർ അറബി ഭാഷ തങ്ങളുടെ മാധ്യമമായി സ്വീകരിച്ചപ്പോൾ, ചാൾസിന്റെ കൃതികളെല്ലാം തന്നെ അദ്ദേഹം രചിച്ചിരുന്നത് ഫ്രഞ്ച് ഭാഷയിലായിരുന്നു. 1919 ൽ ചാൾസ് ലാറെവ്യൂഫെനിസ്യൻ എന്നൊരു പ്രസിദ്ധീകരണം തുടങ്ങി. ഖലീൽ ജിബ്രാനെ പോലുള്ള പ്രമുഖർ അതിൽ ലേഖനങ്ങളെഴുതിയിരുന്നു. ഈ പ്രസിദ്ധീകരണം, ലെബനോന്റെ സ്വാതന്ത്ര്യസമര മുന്നേറ്റത്തെ വളരെയധികം സ്വാധീനിച്ചിട്ടുണ്ട്. തങ്ങളുടെ മാതൃരാജ്യമായ ലെബനനെ എങ്ങനെ സ്നേഹിക്കാമെന്നും, അതിനു നേർക്കുള്ള ആക്രമണങ്ങളെ അനിയന്ത്രിതമായ ആവേശത്തോടുകൂടി പ്രതിരോധിച്ചുകൊണ്ട്, ഒരു പുതിയ ലെബനോൻ എങ്ങനെ പടുത്തുയർത്താമെന്നും ചാൾസ് ലെബനീസ് സമൂഹത്തെ പഠിപ്പിച്ചു. ജനങ്ങൾക്കിടയിൽ ഏറ്റവും സ്വാധീനമുള്ള അറബ് എഴുത്തുകാരിൽ ഒരാൾ കൂടിയായിരുന്നു ചാൾസ് കോം. ചാൾസിന്റെ സേക്രഡ് മൗണ്ടൻ എന്ന കൃതിക്ക് ലെ കവിതക്കുള്ള എഡ്ഗാർ അലൻ പോ അന്താരാഷ്ട്ര പുരസ്കാരം ലഭിക്കുകയുണ്ടായി.
അപർണ്ണ ബി മാരാർ
അവലംബം
വർഗ്ഗം:ഭരതനാട്യ നർത്തകർ വർഗ്ഗം:കുച്ചിപ്പുടി കലാകാരന്മാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മോഹിനിയാട്ടം നർത്തകർ
ചാൾസ് കോം
എഴുത്തുകാരൻ
പ്രശസ്ത എഴുത്തുകാരനായിരുന്ന ഖലീൽ ജിബ്രാന്റെ ഗുരുവും, മാർഗ്ഗദർശിയുമായിരുന്നു ചാൾസിന്റെ പിതാവ്, ദൗദ് കോം. ജിബ്രാന്റെ കാവ്യോപന്യാസസമാഹാരമായ പ്രവാചകൻ, ഫ്രഞ്ചിലേക്ക് മൊഴിമാറ്റം നടത്തിയത് ഇദ്ദേഹമായിരുന്നു.
വ്യവസായി
പതിനെട്ടാം വയസ്സിൽ ബിരുദം പൂർത്തിയാക്കിയതിനു ശേഷം, ചാൾസ് വ്യവസായ മോഹവുമായി അമേരിക്കയിലേക്കു പോയി. ന്യൂയോർക്കിൽ വാൾസ്ട്രീറ്റിൽ കയറ്റുമതി, ഇറക്കുമതി വ്യാപാരം തുടങ്ങുവാനായി ചാൾസ് ഒരു ഓഫീസ് തുടങ്ങി. അക്കാലത്തെ ഏക വാഹന നിർമ്മാതാവായിരുന്ന ഹെൻറി ഫോഡുമായി ബന്ധം സ്ഥാപിച്ച് ഫോ‍ഡിന്റെ ഒരു ഏജൻസി നേടിയെടുക്കാൻ ചാൾസിനു കഴിഞ്ഞു. ആരേയും വശീകരിക്കുന്ന ഒരു വ്യക്തിത്വത്തിനുടമയായിരുന്നു ചാൾസെന്ന് അദ്ദേഹത്തിന്റെ വാണിജ്യ പങ്കാളി ഓർമ്മിക്കുന്നു. അതുപോലെ അമേരിക്കയിലെ അന്നത്തെ പ്രമുഖ കമ്പനികളുടെ പശ്ചിമേഷ്യൻ വ്യാപാരാനുമതി ചാൾസ് നേടിയെടുത്തു. ചാൾസ് കോം & കമ്പനി എന്ന ചാൾസിന്റെ കമ്പനി പശ്ചിമേഷ്യയിലെ പ്രമുഖ സ്ഥാപനമായി വളർന്നു. ആയിരക്കണക്കിനു, തൊഴിലാളികൾ അദ്ദേഹത്തിന്റെ കമ്പനിയിൽ ജോലി ചെയ്തിരുന്നു.
അവലംബം
വർഗ്ഗം:1894-ൽ ജനിച്ചവർ വർഗ്ഗം:മാർച്ച് 4-ന് ജനിച്ചവർ വർഗ്ഗം:1963-ൽ മരിച്ചവർ വർഗ്ഗം:എഴുത്തുകാർ വർഗ്ഗം:വ്യവസായികൾ
മറിയേലൂയിസ് ഫ്ലെഇബർ
ഒരു ജർമ്മൻ സാഹിത്യകാരനും നാടകകൃത്തുമായിരുന്നു മറിയേലൂയിസ് ഫ്ലെഇബർ (ജനനം: 23 നവംബർ 1901, Ingolstadt - 2 ഫെബ്രുവരി 1974, Ingolstadt).
പ്രവർത്തനം
പയനിയർസ് ഇൻ ഇൻറർനെറ്റഡ് (1924), പർഗേറ്ററി ഇൻ ഇൻഗോൽസ്റ്റാഡ്റ്റ് (1928) എന്നീ വിഭാഗങ്ങളിൽ രണ്ട് നാടകങ്ങളാണ് ഫ്ലെയിസറിന്റെ ഏറ്റവും പ്രശസ്തമായ കൃതികൾ. നാടകത്തിൽ ബാവാറിയയിൽ നിന്നുള്ള താഴ്ന്ന-ക്ലാസ് പ്രതീകങ്ങളിൽ പുരുഷനും സ്ത്രീക്കും ഇടയിൽ ഉള്ള അധിക്ഷേപിക്കുന്ന, ചിലപ്പോൾ അക്രമാസക്തമായ ബന്ധങ്ങളെ പ്രതിപാദിക്കുന്നു. സാഹിത്യ പണ്ഡിതന്മാരിൽ, നാടകങ്ങളെ "നിർണ്ണായകമായ വോൾക്സ്സ്റ്റുക്," എന്ന വാക്കിനെ പ്രധാനമായും "വോൾക്സ്സ്റ്റെക്ക്" (അക്ഷരാർത്ഥത്തിൽ ജനങ്ങളുടെ നാടകം, "നാസികളുടെ നാടകങ്ങൾ") എന്നിവയുടെ കൺവെൻഷനോട് വിമർശിക്കുകയും ചെയ്യുന്നു. ഒറിജിനൽ "വോൾക്സ്സ്റ്റുക്ക്" പോലെ ഫ്ലെയിസറിന്റെ നാടകങ്ങൾ (ബവേറിയൻ) പ്രാദേശികഭാഷയായും, താഴ്ന്ന-ക്ലാസ് പ്രതീകങ്ങളായും, ദൈനംദിന ആശയങ്ങളും, ബന്ധങ്ങളും കൈകാര്യം ചെയ്യുന്നവയാണ്. എന്നാൽ, യഥാർത്ഥത്തിൽ നിന്ന് വ്യത്യസ്തമായി, ഫ്ലെഇബർ സ്ത്രീക്കും പുരുഷനും തമ്മിലുള്ള അസന്തുലിതമായ ശക്തിബന്ധം വെളിപ്പെടുത്തുന്നു.
ബാഹ്യ ലിങ്കുകൾ
വർഗ്ഗം:1974-ൽ മരിച്ചവർ വർഗ്ഗം:1901-ൽ ജനിച്ചവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ നോവലിസ്റ്റുകൾ
ഡകോട്ട ഫാനിംഗ്
ഹന്നാ ഡകോട്ട ഫാനിംഗ് (ജനവരി 23, 1994 ജനിച്ചു) ഒരു അമേരിക്കൻ നടിയും മോഡലുമാണ്. ഏഴാമത്തെ വയസ്സിൽ ഐ ആം സാം (2001), എന്ന നാടകത്തിലെ ലൂസി ഡോസൻ എന്ന കഥാപാത്രമായി അഭിനയത്തോടെ ഹന്നാ ഫാനിംഗ് കൂടുതൽ പ്രശസ്തി നേടി. ഇതിലെ അഭിനയത്തിന് എട്ട് വയസ്സിൽ ഒരു സ്ക്രീൻ ആക്ടേർസ് ഗിൽഡ് അവാർഡ് നാമനിർദ്ദേശം ലഭിക്കുകയുണ്ടായി. അതോടെ എസ്.എ.ജി ചരിത്രത്തിലെ ഏറ്റവും പ്രായം കുറഞ്ഞ നോമിനിയായി അവർ മാറിയിരുന്നു. അപ്ഡൗൺ ഗേൾസ് (2003), ദ ക്യാറ്റ് ഇൻ ദ ഹാറ്റ് (2003), മാൻ ഓൺ ഫയർ (2004), വാർ ഓഫ് ദി വേൾഡ്സ് (2005), ഡ്രീമർ (2005), ഷാർലറ്റ്സ് വെബ് (2006) എന്നീ ചിത്രങ്ങളിൽ ഫാനിംഗ് പ്രധാന വേഷങ്ങൾ ചെയ്തു.
മുൻകാലജീവിതം
ജോർജിയയിലെ കോൺയേഴ്സിൽ ഫാനിംഗ് ജനിച്ചു. കോവിംഗ്ടണിലെ മോണ്ടിസ്സോറി സ്കൂളിൽ നിന്ന് വിദ്യാഭ്യാസം നേടി. അമ്മ ഹീത്തർ ജോയ് (മുമ്പ്, ആരിംഗ്ടൺ) ഒരു ടെന്നീസ് പ്രൊഫഷണലും അവരുടെ പിതാവ് കാലിഫോർണിയയിലെ ലോസ് ആഞ്ചലസിൽ ഇപ്പോൾ ഇലക്ട്രോണിക് സെയിൽസ്മാനായി പ്രവർത്തിക്കുന്നതും ചെറിയ ലീഗ് ബേസ്ബോൾ കളിക്കാരനുമായ സ്റ്റീവൻ ജെ. ഫാനിംഗ് ആയിരുന്നു. ഹന്നയുടെ അമ്മയുടെ പിതാവ് മുൻ അമേരിക്കൻ ഫുട്ബോൾ കളിക്കാരനായ റിക്ക് ആരിങ്ടണും അമ്മായി മുൻ ESPN വക്താവ് ജിൽ ആരിങ്ടണും ആയിരുന്നു.
1999–2003
"കാറപകടത്തിൽ പരിക്കേറ്റ രക്താർബുദം ഉള്ള ഒരു കഥാപാത്രമായി ഞാനഭിനയിച്ചു. ഞാൻ ജോലി ചെയ്തിരുന്ന രണ്ട് ദിവസങ്ങളിൽ കഴുത്തിൽ ഒരു ബ്രേസ് നോസ് ട്യൂബ് എനിക്ക് ധരിക്കേണ്ടിവന്നിരുന്നു."
തുടർന്ന് ഫാനിംഗ് സിഎസ്ഐ: ക്രൈം സീൻ ഇൻവെസ്റ്റിഗേഷൻ, ദി പ്രാക്ടീസ്, ആൻഡ് സ്പിൻ സിറ്റി എന്നിവയുൾപ്പെടെ നിരവധി ടെലിവിഷൻ പരമ്പരകളിൽ അതിഥിയായി. ആലി മക്ബിയയിലും ദ എല്ലെൻഷോയിലും യുവ പെൺകുട്ടിയായി അവർ ടൈറ്റിൽ കഥാപാത്രങ്ങളെ അവതരിപ്പിച്ചു. 2001-ൽ ഫാനിംഗ് ഷോൺ പെന്നിനൊപ്പം മകളുടെ കസ്റ്റഡിക്ക് വേണ്ടി പോരാടുന്ന മാനസിക വൈകല്യമുള്ള ഒരു മനുഷ്യന്റെ കഥ പറയുന്ന ഐ ആം സാം എന്ന ചിത്രത്തിൽ അഭിനയിച്ചു.
ഫാനിംഗ് ഏഴ് വയസ്സുള്ളപ്പോൾ ഒരു സ്ക്രീൻ ആക്ടേഴ്സ് ഗിൽഡ് അവാർഡിന് നോമിനേറ്റ് ചെയ്യപ്പെടുന്ന ഏറ്റവും പ്രായം കുറഞ്ഞ വ്യക്തിയായി. ബ്രോഡ്കാസ്റ്റ് ഫിലിം ക്രിട്ടിക്സ് അസോസിയേഷന്റെ മികച്ച യുവനടിക്കുള്ള അവാർഡും നേടി.
2002-ൽ സ്റ്റീവൻ സ്പിൽബർഗ് സംവിധാനം ചെയ്ത ശാസ്ത്ര ഫിക്ഷൻ മിനിസീരീസ് ആയ "അല്ലി" ക്ലാർക്ക്/കീസിൽ അല്ലിസൻ എന്ന കൊച്ചുകുട്ടിയുടെ കഥാപാത്രം അഭിനയിച്ചിരുന്നു. ഈ കാലയളവിൽ, നിരവധി ഫിലിം വിമർശകരുടെ നല്ല അഭിപ്രായവും നേടിയിട്ടുണ്ട്.
2004 ൽ ടെലിവിഷൻ പരമ്പര ഫ്രണ്ട്സിലെ പത്തു സീസണിൽ അവർ പ്രത്യക്ഷപ്പെട്ടു. മോണിക്കയും ചാൻഡലറും വാങ്ങുന്ന വീടുവിട്ടു പുറത്തുപോകുന്ന ഒരു യുവതിയായി അഭിനയിച്ചിരുന്നു.
ചിറ്റീന്തൽ
യൂറോപ്പ് വൻകരയിലെ പനവർഗ്ഗത്തിൽപ്പെടുന്ന ഏക തദ്ദേശീയമായ വൃക്ഷമാണ് ചിറ്റീന്തൽ. . സ്വാഭാവികമായി കാണപ്പെടുന്നവയിൽ ഭൂമുഖത്തിന്റെ ഏറ്റവും വടക്കായി കാണുന്ന പനയും ഇതുതന്നെയാണ്. ലോകത്ത് പലയിടങ്ങളിലും അലങ്കാരവൃക്ഷമായി ഇവ നട്ടുപിടിപ്പിച്ചുവരുന്നു. Chamaerops ജനുസിലെ ഏക സ്പീഷിസാണിത്. തീയിനെയും വരൾച്ചയെയും പ്രതിരോധിക്കാനുള്ള ചിറ്റീന്തലിന്റെ കഴിവ് വലിയ പരിസ്ഥിതി പ്രാധാന്യമുള്ളതാണ്. കുട്ടയും വട്ടിയും ചൂലുമെല്ലാം ഉണ്ടാക്കാൻ ഇതിന്റെ ഇലകൾ ഉപയോഗിക്കുന്നു. ഔഷധഗുണമുണ്ട്. വളരുന്ന ഇടങ്ങളുടെ നഷ്ടവും നഗരവൽക്കരണവും ഇതിനെയൊരു വംശനാശഭീഷണിയുള്ള മരമാക്കിത്തീർക്കുന്നു. ഡ്വാർഫ് ഫാൻ പാം, യൂറോപ്യൻ ഫാൻ പാം, മെഡിറ്ററേനിയൻ ഫാൻ പാം എന്നെല്ലാം അറിയപ്പെടുന്നു.
ബാബു ചെങ്ങന്നൂർ
പത്രപ്രവർത്തകനും സാഹിത്യകാരനുമായിരുന്നു '''കെ.എസ്. നൈനാൻ എന്ന ബാബു ചെങ്ങന്നൂർ''' (15 ജൂൺ 1935 - 12 മാ‍ർച്ച് 1980). ഒരു മലയാള പത്രത്തിലെ ആദ്യ യുദ്ധകാര്യ ലേഖകനായിരുന്നു. 1962 ലെ ഇന്ത്യ - ചൈനീസ് യുദ്ധം മനോരമക്കു വേണ്ടി റിപ്പോർട്ട് ചെയ്തു. പിന്നീട് കോംഗോ യുദ്ധവും വിയറ്റ്നാം യുദ്ധവും മനോരമക്കു വേണ്ടി റിപ്പോർട്ട് ചെയ്തു.
ജീവിതരേഖ
ചെങ്ങന്നൂർ കഴനക്കുന്നിൽ പരേതനായ സ്‌കറിയയുടെ മകനാണ്. വിദ്യാർത്ഥിയായിരുന്നപ്പോൾതന്നെ ചെറുകഥാരംഗത്ത് അറിയപ്പെട്ടിരുന്നു. സാഹിത്യപരിഷത്ത് സംസ്ഥാനാടിസ്ഥാനത്തിൽ നടത്തിയ ചെറുകഥാമത്സരത്തിൽ ഒന്നാം സ്ഥാനം നേടിയിട്ടുണ്ട്. ഇന്റർമീഡിയറ്റ് കഴിഞ്ഞ് കൊല്ലം ഫാത്തിമാ കോളജിൽ നാഷനൽ ഡിപ്ലോമ ഇൻ കൊമേഴ്സ് (എൻഡിസി) പഠിച്ചു.
അവലംബം
വർഗ്ഗം:മലയാളം പത്രപ്രവർത്തകർ വർഗ്ഗം:മലയാള നോവലെഴുത്തുകാർ
ചട്ടുകപ്പാറ
കണ്ണൂർ ജില്ലയിലെ കുറ്റ്യാട്ടൂർ പഞ്ചായത്തിൽ ഉൾപ്പെടുന്ന ഒരു പ്രദേശം. ചട്ടുകപ്പാറ ഗവണ്മെന്റ് ഹയർ സെക്കന്ററി സ്കൂൾ ഇവിടെയാണ്. പ്രശസ്തമായ വാൽക്കണ്ണാടിക്കുളം ഇവിടെയാണ്. വെള്ളൊലുപ്പിൻചാൽ നീരുറവ ഇതിനു സമീപത്താണ്. കുറ്റ്യാട്ടൂർ പഞ്ചായത്തിലെ നിരവധി ചെറുകിട വ്യവസായങ്ങൾ ഇവിടെ സ്ഥിതി‌ ചെയ്യുന്നു. കണ്ണൂർ വിമാനത്താവളത്തിനു അനുയോജ്യമായ സ്ഥലം നിർണയിക്കുന്ന ചർച്ചകൾ പുരോഗമിച്ചപ്പോൾ ഷോർട്ട് ലിസ്റ്റ് ചെയ്യപ്പെട്ട സ്ഥലങ്ങളിൽ ഒന്ന് ചട്ടുകപ്പാറ ആയിരുന്നു.
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
കുടമാളൂർ കരുണാകരൻ നായർ
സ്ത്രീവേഷത്തിലും കുചേലൻ നാരദൻ എന്നിങ്ങനെയുള്ള മിനുക്ക് വേഷങ്ങളിലും കേമനായിരുന്നു കേൾവികേട്ട കഥകളി നടൻ കലാമണ്ഡലം കുടമാളൂർ കരുണാകരൻ നായർ(ജനനം: നവംബർ 30, 1916; മരണം:ഒക്ടോബർ 17, 2000). ഉർവ്വശി, ലളിത, മോഹിനി, ദമയന്തി, സൈരന്ധ്രി, കാട്ടാളസ്ത്രീ, മണ്ണാത്തി എന്നിങ്ങനെ എല്ലാ വേഷങ്ങളിലും കുടമാളൂർ കരുണാകരൻ നായർ തിളങ്ങിയിരുന്നു.
ജീവിതരേഖ
കോട്ടയം ജില്ലയിലെ കുടമാളൂർ എന്ന ഗ്രാമത്തിൽ 1916 നവംബറിലായിരുന്നു കുടമാളൂർ കരുണാകരൻ നായരുടെ ജനനം. ഏറ്റുമാനൂർ വാസുദേവൻ നമ്പൂതിരി, കുടമാളൂർ നാരായണിയമ്മ എന്നിവരാണ് അച്ഛനമ്മമാർ. ആദ്യ ഗുരു കുറിച്ചി രാമ പണിയ്ക്കർ ആയിരുന്നു. പിന്നീടദ്ദേഹം കുറിച്ചി കുഞ്ഞൻ പണിയ്ക്കർ, തോട്ടം ശങ്കരൻ നമ്പൂതിരി, കൊച്ചാപ്പി രാമൻ സഹോദരന്മാർ എന്നിവരുടെ അടുത്ത് അഭ്യസിച്ചു. വാഴേങ്കട എന്ന ദേശത്ത് വന്ന് താമസിച്ച് കവളപ്പാറ നാരായണൻ നായരുടെ കീഴിൽ വടക്കൻ രീതിയിലുള്ള ചിട്ടയും അഭ്യസിച്ചിട്ടുണ്ട്.
ആർപ്പൂക്കര സുബ്രഹ്മണ്യ ക്ഷേത്രത്തിൽ രുക്മിണി എന്ന കഥാപാത്രത്തെ അവതരിപ്പിച്ചുകൊണ്ടാണ് കഥകളിയിൽ അരങ്ങേറ്റം. കലാമണ്ഡലം കൃഷ്ണൻ നായർ ഇദ്ദേഹത്തിനോടൊപ്പം അനവധി കൂട്ടുവേഷങ്ങളിൽ അരങ്ങത്ത് വന്നിട്ടുണ്ട്.കൊല്ലവർഷം 114 മുതൽ അദ്ദേഹം കൊട്ടാരം കഥകളിനടനായിരുന്നു. അദ്ദേഹം ഫാക്റ്റ് കഥകളി സ്കൂളിലും കുടമാളൂർ കലാ കേന്ദ്രത്തിലും അദ്ധ്യാപകനായി ജോലി അനുഷ്ഠിച്ചിട്ടുണ്ട്.
പാൻഡനസ് ഓഡറിഫർ
പോളിനേഷ്യ, ഓസ്‌ട്രേലിയ, ദക്ഷിണേഷ്യ (ആൻഡമാൻ നിക്കോബാർ ദ്വീപുകൾ), ഫിലിപ്പീൻസ് എന്നിവിടങ്ങളിൽ തദ്ദേശീയമായി കാണപ്പെടുന്ന പാണ്ഡനേഷ്യ കുടുംബത്തിലെ ഒരു സുഗന്ധമുള്ള ഏകബീജപത്ര സസ്യമാണ് പാൻഡനസ് ഓഡറിഫർ. ഇത് തെക്കേ ഇന്ത്യയിലും മ്യാൻമറിലും വന്യമായും കാണപ്പെടുന്നു. സാധാരണയായി ഇത് സ്ക്രൂ-പൈൻ എന്നറിയപ്പെടുന്നു.
കുടമാളൂർ കരുണാകരൻ നായർ
ജീവിതരേഖ
2000-ൽ സെപ്റ്റംബറിൽ 30ന് തലച്ചോറിൽ നിന്നും രക്തസ്രാവമുണ്ടായതിനെത്തുടർന്നാണ് അദ്ദേഹത്തെ മെഡിക്കൽ കോളേജിൽ പ്രവേശിപ്പിച്ചു. തുടർന്ന് 84-ാം വയസ്സിൽ ഒക്ടോബർ 17നാണ് കുടമാളൂർ വിടപറഞ്ഞു. കഥകളി നടൻ കുടമാളൂർ അപ്പുക്കുട്ടൻ കരുണാകരൻ നായരുടെ ശിഷ്യഗണത്തിൽ പ്രധാനിയായിരുന്നു.
ജന്മശതാബ്ദി ആഘോഷം
2016-2017 കാലയളവിൽ കഥകളിയരങ്ങിലെ കരുണാകരൻ നായരുടെ ജന്മശതാബ്ദി ആഘോഷിക്കുന്നു. കുടമാളൂർ കലാകേന്ദ്രത്തിന്റെ നേതൃത്വത്തിലായിരുന്നു ജന്മശതാബ്ദി ആഘോഷം. ഒരു വർഷം നീണ്ടു നിന്ന ആഘോഷ പരിപാടികൾ നടത്തി. 2017 സെപ്റ്റംബർ 23ന് കുടമാളൂർ കരുണാകരൻ നായർ സ്മാരക ഹാളിൽ വെച്ച് വാർഷിക സമാപന സമ്മേളനം നടത്തി. കരുണാകരൻ നായരുടെ കലാസപര്യ അതുല്യമാണെന്ന് സമാപന സമ്മേളനം ഉദ്ഘാടനം ചെയ്തുകൊണ്ട് ജസ്റ്റിസ് കെ.ടി.തോമസ് പറയുകയുണ്ടായി.
അവലംബം
വർഗ്ഗം:കഥകളി നടന്മാർ വർഗ്ഗം:1916-ൽ ജനിച്ചവർ വർഗ്ഗം:2000-കളിൽ മരിച്ചവർ വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
കാട്ടുനാരകം (Atalantia racemosa)
നാലു മീറ്റർ ഉയരം വയ്ക്കുന്ന ഒരു ചെറുവൃക്ഷമാണ് കാട്ടുനാരകം.. 100 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി വളരുന്നു. തെക്കേ ഇന്ത്യയിലും ശ്രീലങ്കയിലും കാണുന്നു. നാരകശലഭത്തിന്റെ ലാർവാ ഭക്ഷണ സസ്യമാണ് കാട്ടുനാരകം.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:നാരകങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:റൂട്ടേസീ
ട്രാൻസ്-അറൽ തീവണ്ടിപ്പാത
മുൻകാലത്ത് റഷ്യൻ സാമ്രാജ്യത്തിൽ ഉൾപ്പെട്ടിരുന്ന കിനലിനെയും താഷ്കെന്റിനെയും തമ്മിൽ ബന്ധിപ്പിക്കുന്ന ബ്രോഡ്ഗേജ് തീവണ്ടിപ്പാതയാണ് താഷ്‌കന്റ് റെയിൽ‌വേ എന്നുകൂടി അറിയപ്പെടുന്ന ട്രാൻസ്-അറൽ തീവണ്ടിപ്പാത. 1906 ൽ ആണ് ഇത് നിർമ്മിക്കപ്പെട്ടത്.
അവലംബം
വർഗ്ഗം:റെയിൽ പാതകൾ
കോമൺ ഇറ
കലണ്ടറിൽ എ.ഡി. (ആന്നോ ഡൊമിനി- നമ്മുടെ നാഥന്റെ വർഷത്തിൽ) എന്നതിനു പകരം വ്യാപകമായി ഉപയോഗിച്ചു വരുന്ന രീതിയാണ് കോമൺ ഇറ അഥവാ സി.ഇ.. ബി.സി. (ബിഫോർ ക്രൈസ്റ്റ്-ക്രിസ്തുവിനു മുൻപ്) എന്നതിനു പകരം ബി.സി. ഇ. എന്നാണു പ്രയോഗിക്കുന്നത്. ആറാം നൂറ്റാണ്ടിൽ ക്രിസ്ത്യൻ പുരോഹിതനായിരുന്ന, ഡ്യോണീഷ്യസ് എക്സിഗുഅസാണു യേശുവിന്റെ ജനനം നടന്നതെന്നു പറയപ്പെടുന്ന വർഷം കണക്കാക്കി, ആന്നൊ ഡൊമിനി ഉപയോഗിച്ചുതുടങ്ങിയത്. പക്ഷെ പൂജ്യം എന്ന ഒരു വർഷസൂചന ഉണ്ടായിരുന്നില്ല. സി. ഇ/ബി. സി. ഇ അല്ലെങ്കിൽ എ. ഡി./ബി. സി. ഇവ എണ്ണത്തിൽ സംഖ്യാപരമായി ഒന്നു തന്നെയാണ്. ആയതിനാൽ "2014 CE" "AD 2014"യ്ക്കു തുല്യവും, "399 BCE" എന്നത് "399 BC" യ്ക്കു തുല്യവുമാണ്.
1708 നു മുൻപു തന്നെ കോമൺ ഇറ എന്ന പദപ്രയോഗം ഇംഗ്ലീഷിൽ കണ്ടെത്താൻ കഴിയും. വൾഗാരിസ് എയ്റെ എന്ന പേരിൽ യൂറോപ്യൻ ക്രിസ്ത്യാനികൾക്കിടയിൽ 1615ൽത്തന്നെ ലത്തീൻ പ്രയോഗമായി ഇത് ഉപയോഗിച്ചിരുന്നു. ഇംഗ്ലിഷിൽ വൾഗർ ഇറ എന്നു പ്രയോഗിച്ചു. അന്നൊക്കെ ക്രിസ്ത്യൻ ഇറ എന്നതും വൾഗർ ഇറ എന്നതും പരസ്പരം ഉപയോഗിച്ചിരുന്നു. ഇവിടെ വൾഗർ എന്നതിനു ഇന്നത്തെ അർഥമായിരുന്നില്ല("crudely indecent"). പകരം "ordinary, common, or not regal" എന്നൊക്കെയായിരുന്നു അർഥം. പത്തൊമ്പതാം നൂറ്റാണ്ടിന്റെ മധ്യത്തിൽ ജൂതന്മാരായ പണ്ഡിതരാണ് CE എന്ന ചുരുക്കെഴുത്ത് കൊണ്ടുവന്നത്. ഇരുപതാം നൂറ്റാണ്ടിന്റെ അവസാനപാദത്തിൽ അദ്ധ്യനരംഗത്തും ശാസ്ത്രപ്രസിദ്ധീകരണ രംഗത്തും CE,  BCE എന്നിവയുടെ പ്രചാരം വർദ്ധിച്ചു. പൊതുവായിപ്പറഞ്ഞാൽ ക്രിസ്ത്യാനികളല്ലാത്തവരുടെയിടയിലും മതേതരത്വത്തെ ഉയർത്തിക്കാണിക്കുന്ന പ്രസാധകരുടെയിടയിലും ഇവയുടെ അംഗീകാരം വർദ്ധിച്ചു.
അവലംബം
വർഗ്ഗം:കാലഗണന
എലിസബത്ത് കാഡി സ്റ്റാൺറ്റൻ
സ്ത്രീകളുടെയും അടിമകളുടെയും പൗരാവകാശങ്ങൾ തിരിച്ചുപിടിക്കാൻ പ്രയത്നിച്ച ഒരു അമേരിക്കൻ സാമൂഹ്യ പ്രവർത്തകയായിരുന്നു എലിസബത്ത് കാഡി സ്റ്റാൺറ്റൻ. 1848 ലെ സ്ത്രീകളുടെ അവകാശങ്ങൾ ചർച്ച ചെയ്യുകയെന്ന ഏക ഉദ്ദേശ്യത്തിനായി വിളിക്കപ്പെട്ട ആദ്യത്തെ കൺവെൻഷനായ സെനേക്ക ഫാൾസ് കൺവെൻഷന്റെ പിന്നിലെ പ്രധാന ശക്തിയും ഡിക്ലറേഷൻ ഓഫ് സെന്റിമെന്റ്സിന്റെ കാരണക്കാരിയും അവർ ആയിരുന്നു. സ്ത്രീകളുടെ വോട്ടവകാശത്തിനായുള്ള അവളുടെ ആവശ്യം കൺവെൻഷനിൽ ഒരു വിവാദമുണ്ടാക്കിയെങ്കിലും പെട്ടെന്നുതന്നെ വനിതാ പ്രസ്ഥാനത്തിന്റെ കേന്ദ്ര തത്വമായി മാറി. മറ്റ് സാമൂഹ്യ പരിഷ്കരണ പ്രവർത്തനങ്ങളിലും, പ്രത്യേകിച്ച് അബോളിഷനിസത്തിലും അവർ സജീവമായിരുന്നു.
1851-ൽ സൂസൻ ബി. ആന്റണിയെ കണ്ടുമുട്ടുകയും വനിതാ അവകാശ പ്രസ്ഥാനത്തിന്റെ വികാസത്തിന് നിർണായകമായ ഒരു ദശാബ്ദക്കാലം പങ്കാളിത്തമുണ്ടാക്കുകയും ചെയ്തു. അമേരിക്കൻ ആഭ്യന്തരയുദ്ധകാലത്ത്, അടിമത്തം നിർത്തലാക്കാനുള്ള പ്രചാരണത്തിനായി അവർ വിമൻസ് ലോയൽ നാഷണൽ ലീഗ് സ്ഥാപിച്ചു. അക്കാലത്തെ യുഎസ് ചരിത്രത്തിലെ ഏറ്റവും വലിയ നിവേദനത്തിന് അവർ നേതൃത്വം വഹിച്ചു. സ്ത്രീകളുടെ അവകാശങ്ങൾക്കായി പ്രവർത്തിക്കുന്നതിനായി 1868 ൽ അവർ ദി റിവലൂഷൻ എന്ന പേരിൽ ഒരു പത്രം ആരംഭിച്ചു.
യുദ്ധാനന്തരം, അമേരിക്കൻ ഈക്വൽ റൈറ്റ് അസോസിയേഷന്റെ പ്രധാന സംഘാടകരായിരുന്നു സ്റ്റാൻ‌ടണും ആന്റണിയും. ആഫ്രിക്കൻ അമേരിക്കക്കാർക്കും സ്ത്രീകൾക്കും തുല്യ അവകാശങ്ങൾക്കായി പ്രത്യേകിച്ച് വോട്ടവകാശത്തിനുള്ള അവകാശത്തിനായി അവർ പ്രചാരണം നടത്തി. യുഎസ് ഭരണഘടനയുടെ പതിനഞ്ചാം ഭേദഗതി കറുത്ത പുരുഷന്മാർക്ക് മാത്രം വോട്ടവകാശം പ്രദാനം ചെയ്തപ്പോൾ അവർ അതിനെ എതിർത്തു. എല്ലാ ആഫ്രിക്കൻ അമേരിക്കക്കാർക്കും എല്ലാ സ്ത്രീകൾക്കും ഒരേ സമയം വോട്ടവകാശം നൽകണമെന്ന് അവർ നിർബന്ധിച്ചു. പ്രസ്ഥാനത്തിലെ മറ്റുള്ളവർ ഭേദഗതിയെ പിന്തുണച്ചു. പിളർപ്പിലേക്ക് നയിച്ച കടുത്ത വാദത്തിനിടയിൽ, സ്റ്റാൻ‌ടൺ ഒട്ടൊക്കെ തന്റെ ആശയങ്ങൾ വരേണ്യവും വംശീയവുമായ ഭാഷയിൽ പ്രകടിപ്പിച്ചിരുന്നു. അതിനായി അവരുടെ പഴയ സുഹൃത്ത് ഫ്രെഡറിക് ഡഗ്ലസ് അവരെ അധിക്ഷേപിച്ചിരുന്നു.
സ്റ്റാന്റൺ പ്രസ്ഥാനത്തിന്റെ തങ്ങളുടെ വിഭാഗത്തെ പ്രതിനിധീകരിക്കുന്നതിനായി അവരും ആന്റണിയും ചേർന്ന് സൃഷ്ടിച്ച നാഷണൽ വുമൺ സഫറേജ് അസോസിയേഷന്റെ പ്രസിഡന്റായി. ഇരുപത് വർഷത്തിലേറെയായി ഭിന്നത ശമിച്ചപ്പോൾ, സ്റ്റാന്റൺ ഐക്യ സംഘടനയായ നാഷണൽ അമേരിക്കൻ വുമൺ സഫറേജ് അസോസിയേഷന്റെ ആദ്യ പ്രസിഡന്റായി. ഇത് പ്രധാനമായും ഒരു ഓണററി സ്ഥാനമായിരുന്നു. സ്ത്രീകളുടെ വോട്ടവകാശത്തിൽ സംഘടന കൂടുതൽ ശ്രദ്ധ കേന്ദ്രീകരിച്ചിട്ടും സ്റ്റാൻ‌ടൺ നിരവധി സ്ത്രീകളുടെ അവകാശ പ്രശ്‌നങ്ങളിൽ തുടർന്നു.
പ്രസ്ഥാനത്തിന്റെ ചരിത്രം രേഖപ്പെടുത്താനുള്ള ഒരു വലിയ ഉദ്യമമായ ഹിസ്റ്ററി ഓഫ് വുമൺ സഫറേജിന്റെ ആദ്യ മൂന്ന് വാല്യങ്ങളുടെ പ്രാഥമിക രചയിതാവായിരുന്നു സ്റ്റാൻ‌ടൺ. ദി വുമൺസ് ബൈബിളിന്റെ പ്രാഥമിക രചയിതാവ് കൂടിയായിരുന്നു അവർ.
കുട്ടിക്കാലവും കുടുംബ പശ്ചാത്തലവും
ന്യൂയോർക്കിലെ ജോൺസ്റ്റൗണിലെ പ്രമുഖ കുടുംബത്തിലാണ് എലിസബത്ത് കാഡി ജനിച്ചത്. പട്ടണത്തിലെ പ്രധാന സ്ക്വയറിലെ അവരുടെ കുടുംബ ഭവനം കൈകാര്യം ചെയ്തത് പന്ത്രണ്ടോളം സേവകരാണ്. അവളുടെ യാഥാസ്ഥിതിക പിതാവ് ഡാനിയേൽ കാഡി സംസ്ഥാനത്തെ ഏറ്റവും ധനികരായ ഭൂവുടമകളിൽ ഒരാളായിരുന്നു. ഫെഡറലിസ്റ്റ് പാർട്ടി അംഗമായ അദ്ദേഹം യുഎസ് കോൺഗ്രസിൽ ഒരു തവണ സേവനമനുഷ്ഠിക്കുകയും ന്യൂയോർക്ക് സുപ്രീം കോടതിയിലെ ന്യായാധിപനുമായിരുന്നു. അമ്മ മാർഗരറ്റ് ലിവിംഗ്സ്റ്റൺ കാഡി കൂടുതൽ പുരോഗമനവാദിയായിരുന്നു. അവർ അബോളിഷൻ പ്രസ്ഥാനത്തിന്റെ പുരോഗമനതീവ്രവാദപരമായ ഗാരിസോണിയൻ വിഭാഗത്തെ പിന്തുണയ്ക്കുകയും 1867 ൽ സ്ത്രീകളുടെ വോട്ടവകാശത്തിനായി ഒരു നിവേദനത്തിൽ ഒപ്പിടുകയും ചെയ്തു.
അവലംബം
വർഗ്ഗം:ഫെമിനിസ്റ്റ് ചിന്തകർ വർഗ്ഗം:അടിമത്ത നിരോധനപ്രസ്താനം വർഗ്ഗം:അമേരിക്കൻ വനിതകൾ വർഗ്ഗം:വനിതാവകാശ പ്രവർത്തകർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:അമേരിക്കൻ അടിമത്ത നിരോധന പ്രവർത്തകർ
സമീർ കുമാർ സാഹ
കരിയർ
ന്യുമോണിയ, മെനിഞ്ചൈറ്റിസ്, എന്ററിക് ഫീവർ എന്നിങ്ങനെയുള്ള പീഡിയാട്രിക് പകർച്ചവ്യാധികളെക്കുറിച്ചുള്ള ഗവേഷണത്തിലൂടെയാണ് സാഹ അറിയപ്പെടുന്നത്. ഈ രോഗങ്ങളുടെ യഥാർത്ഥ ഭാരം, അവയ്ക്ക് കാരണമാകുന്ന ജീവികൾ, മരുന്ന് പ്രതിരോധ രീതികൾ, സെറോടൈപ്പ് വിതരണങ്ങൾ എന്നിവ കണ്ടെത്തുന്നതിലാണ് അദ്ദേഹം ശ്രദ്ധ കേന്ദ്രീകരിക്കുന്നത്.
കാവ്യ കദം
കന്നഡ കവയിത്രിയാണ് കാവ്യ കദം. 2014 ലെ കേന്ദ്ര സാഹിത്യ അക്കാദമിയുടെ യുവ സാഹിത്യ പുരസ്കാരം നേടിയിട്ടുണ്ട്.
ജീവിതരേഖ
കവയിത്രി സുനന്ദ കദമിന്റെ മകളായ കാവ്യ ഹൂബ്ലി സ്വദേശിയാണ്. പി.സി. ജബിൻസ് കോളേജിൽ നിന്ന് ബിരുദവും ധാർവാഡിലെ കർണാടക സർവകലാശാലയിൽ നിന്ന് മാസ് കമ്മ്യൂണിക്കേഷനിലും ജേണലിസത്തിലും ബിരുദാനന്ദര ബിരുദം നേടി. ഹിന്ദുവിൽ പത്ര പ്രവർത്തകയാണ്.
അവലംബം
വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ വർഗ്ഗം:കന്നഡ കവികൾ
സമീർ കുമാർ സാഹ
സ്വകാര്യ ജീവിതം
മൈക്രോബയോളജിസ്റ്റ് സെൻജുതി സാഹയുടെ പിതാവാണ് സമീർ കുമാർ സാഹ. അദ്ദേഹം ഹിന്ദുവാണെങ്കിൽ ഭാര്യ മുസ്ലീമാണ്. അദ്ദേഹത്തിന്റെ ഭാര്യ ഡോ. സീതരുഞ്ജർ സെതാര ഒരു പൊതുജനാരോഗ്യ ഗവേഷകയാണ്. അദ്ദേഹത്തിന്റെ ഇളയ മകനും ഒരു മൈക്രോബയോളജിസ്റ്റാണ്.
വിദ്യാഭ്യാസം
സാഹ 1983 ൽ ധാക്ക സർവകലാശാലയിൽ നിന്നും ബിഎസ്‌സിയും എംഎസ്സിയും നേടിയ ശേഷം ഇന്ത്യയിലെ വാരാണസിയിലുള്ള ബനാറസ് ഹിന്ദു യൂണിവേഴ്സിറ്റി ഓഫ് മെഡിക്കൽ സയൻസസ് ഇൻസ്റ്റിറ്റ്യൂട്ടിൽ നിന്ന് 1989 ൽ പിഎച്ച്ഡി കരസ്ഥമാക്കി.
നേട്ടങ്ങൾ
ബംഗ്ലാദേശിൽ മെനിഞ്ചൈറ്റിസിനും ന്യുമോണിയയ്ക്കും കാരണമാകുന്ന രണ്ട് ബാക്ടീരിയകൾക്കെതിരെ വാക്സിനുകൾ നടപ്പിലാക്കുന്നതിൽ സാഹ ഒരു പ്രധാന പങ്ക് വഹിച്ചു. ഇത് രാജ്യത്തെ കുട്ടികളുടെ ആരോഗ്യത്തിൽ നേരിട്ട് നല്ല സ്വാധീനം ചെലുത്തി.
പീഡിയാട്രിക്‌സിലെ പ്രമുഖ ഗവേഷകനെന്ന നിലയിൽ, ബംഗ്ലാദേശിൽ ഒരു ദശാബ്ദത്തിലേറെയായി കുട്ടിക്കാലത്തെ ഇൻവേസീവ് രോഗങ്ങളിൽ അദ്ദേഹം നിരീക്ഷണം നടത്തുന്നു. ചില ന്യൂമോകോക്കൽ രോഗങ്ങളുടെ ചികിത്സാ പ്രതിരോധത്തെക്കുറിച്ചുള്ള ഗവേഷണത്തിനും അദ്ദേഹം നേതൃത്വം നൽകിയിട്ടുണ്ട്.
സാഹ തന്റെ ടീമിനൊപ്പം ബംഗ്ലാദേശിൽ നാല് സെന്റിനൽ ആശുപത്രി നിരീക്ഷണ ശൃംഖല രൂപകല്പന ചെയ്യുകയും സ്ഥാപിക്കുകയും ചെയ്തു. "കമ്മ്യൂണിറ്റി അഡ്ജസ്റ്റഡ് ഹോസ്പിറ്റൽ ബേസ്ഡ് സർവൈലൻസ്" എന്നത് ജനസംഖ്യാ തലത്തിൽ രോഗങ്ങളുടെ ഭാരത്തിന്റെ ഡാറ്റ രേഖപ്പെടുത്തുന്ന നിരീക്ഷണത്തിന്റെ ഒരു മാതൃകയാണ്. സ്ട്രെപ്റ്റോകോക്കസ് ന്യുമോണിയ, ഹീമോഫിലസ് ഇൻഫ്ലുവൻസ, സാൽമൊണല്ല ടൈഫി/പാരാടൈഫി മുതലായവ മൂലമുണ്ടാകുന്ന കുട്ടിക്കാലത്തെ ഇന്വേസീവ് രോഗങ്ങളെക്കുറിച്ചുള്ളതാണ് നിരീക്ഷണ ഡാറ്റ.
സാഹ, കുട്ടിക്കാലത്തെ ന്യുമോണിയ, മെനിഞ്ചൈറ്റിസ് എന്നീ വിഷയങ്ങൾ കൈകാര്യം ചെയ്യുന്ന 150-ലധികം പേപ്പറുകൾ പിയർ-റിവ്യൂഡ് ജേണലുകളിൽ പ്രസിദ്ധീകരിച്ചിട്ടുണ്ട്.
അന്താരാഷ്ട്ര, ദേശീയ പൊതുജനാരോഗ്യ സംഘടനകൾ
ന്യൂമോകോക്കൽ അവയർനസ് കൗൺസിൽ ഓഫ് എക്സ്പെർട്ട്സ് (PACE) അംഗമായ അദ്ദേഹം സാബിൻ വാക്സിൻ ഇൻസ്റ്റിറ്റ്യൂട്ടിന്റെ കോളിഷൻ എഗൈനിസ്റ്റ് ടൈഫോയിഡ് (CaT) ന്റെ സ്റ്റിയറിംഗ് കമ്മിറ്റിയുടെ തലവനും കൂടിയാണ്. മേരിലാൻഡിലെ ജോൺസ് ഹോപ്കിൻസ് യൂണിവേഴ്‌സിറ്റിയിലെ ഇന്റർനാഷണൽ ഹെൽത്ത് ഡിപ്പാർട്ട്‌മെന്റിന്റെ അസോസിയേറ്റ്, ബംഗ്ലാദേശിലെ ഇന്റർനാഷണൽ സെന്റർ ഫോർ ഡയറിയൽ ഡിസീസ് റിസർച്ചിന്റെ (ICDDR,B) അനുബന്ധ ശാസ്ത്രജ്ഞൻ എന്നീ പദവികൾ വഹിക്കുന്ന അദ്ദേഹം ബംഗ്ലാദേശ് ഗവൺമെന്റിന്റെ പ്രതിരോധ കുത്തിവയ്പ്പ് നയങ്ങൾക്കായുള്ള ദേശീയ സമിതി അംഗം കൂടിയാണ്.
ബഹുമതികളും പുരസ്കാരങ്ങളും
താഴെപ്പറയുന്നവ ഉൾപ്പെടെ നിരവധി പുരസ്കാരങ്ങൾ സാഹക്ക് ലഭിച്ചിട്ടുണ്ട്:
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ബനാറസ് ഹിന്ദു സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:1955-ൽ ജനിച്ചവർ വർഗ്ഗം:ബംഗ്ലാദേശി ശാസ്ത്രജ്ഞർ
ചെസ്സ് നിയമങ്ങൾ
‌ചെസ്സ് കളിയുമായി ബന്ധപ്പെട്ട നിയമങ്ങളാണ് ചെസ്സ് നിയമങ്ങൾ. ചെസ്സിന്റെ ചരിത്രം ഏകദേശം 1500 വർഷങ്ങൾ പഴക്കമുള്ളതാണ്. എ.ഡി ആറാം നൂറ്റാണ്ടിൽ ഉത്തരേന്ത്യയിൽ ആരംഭിച്ച ഈ ഗെയിം പേർഷ്യയിലേക്കും വ്യാപിച്ചു. അറബികൾ പേർഷ്യ പിടിച്ചടക്കിയപ്പോൾ, ചെസ്സ് മുസ്‌ലിം ലോകം ഏറ്റെടുത്തു, തുടർന്ന് സ്പെയിനിന്റെ മൂറിഷ് ആക്രമണത്തിലൂടെ തെക്കൻ യൂറോപ്പിലേക്കും വ്യാപിച്ചു. ആദ്യകാല റഷ്യയിൽ, കളി ഖാനേറ്റ്‌സിൽ നിന്ന് (മുസ്‌ലിം പ്രദേശങ്ങളിൽ) നിന്ന് തെക്കോട്ട് നേരിട്ട് വന്നു.
യൂറോപ്പിൽ, പതിനഞ്ചാം നൂറ്റാണ്ടിൽ കഷണങ്ങളുടെ നീക്കങ്ങൾ മാറി. ഈ മാറ്റങ്ങളിൽ നിന്നാണ് ആധുനിക ഗെയിം ആരംഭിക്കുന്നത്. പത്തൊൻപതാം നൂറ്റാണ്ടിന്റെ രണ്ടാം പകുതിയിൽ ആധുനിക ടൂർണമെന്റ് കളി ആരംഭിച്ചു. ചെസ്സ് ക്ലോക്കുകൾ ആദ്യമായി ഉപയോഗിച്ചത് 1883 ലാണ്, ആദ്യത്തെ ലോക ചെസ്സ് ചാമ്പ്യൻഷിപ്പ് 1886 ലാണ് നടന്നത്. ഇരുപതാം നൂറ്റാണ്ടിൽ ചെസ്സ് സിദ്ധാന്തത്തിന്റെ പുരോഗതിയും വേൾഡ് ചെസ് ഫെഡറേഷൻ (FIDE) സ്ഥാപിച്ചു. ഇപ്പോൾ, ലോകചെസ്സ് സംഘടനയായി അറിയപ്പെടുന്ന ഫിഡെയാണ് അടിസ്ഥാനനിയമങ്ങൾ ക്രമീക്കരിക്കുന്നത്. ഓരോ രാജ്യങ്ങളിലെ ഉപസംഘടനകൾക്കും അവരുടെ ആവശ്യത്തിനനുസരിച്ച് നിയമങ്ങളിൽ ചെറിയ മാറ്റങ്ങളോടെ പ്രവർത്തിക്കാനും ഫിഡെ അനുവദിക്കുന്നുണ്ട്. ഫാസ്റ്റ് ചെസ്സ്, കറസ്പോണ്ടന്റ് ചെസ്സ്, ഓൺലൈൺ ചെസ്സ്, ചെസ്സ് വകഭേദങ്ങൾ എന്നിവയ്ക്കെല്ലാം നിയമങ്ങളിൽ വ്യത്യാസമുണ്ട്. രണ്ടുപേർ തമ്മിൽ ഇരുവശത്തും 16 കരുക്കളുമായി (ആറു തരത്തിലുള്ള കരുക്കൾ) ചെസ്സ് കളത്തിൽ കളിക്കുന്ന കളിയാണ് ചെസ്സ്. ഓരോ കരുവും നീങ്ങുന്നത് വ്യത്യസ്ത രീതിയിലാണ്. ഏതിരാളിയുടെ രാജാവിനെ ചെക്ക്മേറ്റ് ആക്കുക (വെട്ടിയെടുക്കൽ ഒഴിവാക്കാൻ പറ്റാത്ത അവസ്ഥ) എന്നതാണ് കളിയിലെ ലക്ഷ്യം. എല്ലാ കളികളും ചെക്ക്മേറ്റിൽ അവസാനിക്കണമെന്ന് നിർബന്ധമില്ല - കളി തോൽക്കാൻ പോവുകയാണെന്ന് തോന്നുകയാണെങ്കിൽ കളിക്കാരന് കളി ഉപേക്ഷിക്കാം. കൂടാതെ, കളി പലരീതിയിലും സമനിലയിലാവാറുണ്ട്.
കരുക്കളുടെ അടിസ്ഥാനനീക്കങ്ങളെ കൂടാതെ, സമയനിയന്ത്രണത്തിനു ഉപയോഗിക്കുന്ന സാമഗ്രികൾ, കളിക്കാർ പുലർത്തേണ്ട പെരുമാറ്റ-സ്വഭാവരീതികൾ, ഭിന്നശേഷിയുള്ള കളിക്കാർക്കുള്ള സൗകര്യം, ചെസ്സ് നോട്ടേഷൻ ഉപയോഗിച്ചുള്ള രേഖപെടുത്തൽ, തുടങ്ങി കളിയ്ക്കിടയിൽ സംഭവിക്കാവുന്ന അസാധാരണസംഭവങ്ങളെ പരിഹരിക്കുന്നതിനു വേണ്ടിയുള്ള നടപടികൾ എടുക്കുന്നതു വരെയുള്ളവയെല്ലാം തന്നെ നിയമങ്ങൾ വഴി പരിപാലിക്കപ്പെടുന്നു.
പ്രാരംഭ കരുനില
64 കള്ളികളുള്ള (എട്ട് xഎട്ട്) സമചതുരപ്രതലമായ ചെസ്സ് കളത്തിലാണ് ചെസ്സ് കളിക്കുന്നത്. അടുത്തടുത്ത കള്ളികളിൽ രണ്ടുനിറങ്ങൾ വരാവുന്ന ഡ്രോട്ടിനു (ചെക്കർ) സമാനമായുള്ള കളിക്കളമാണിതിനുപയോഗിക്കുന്നത്. ഇതിനുപയോഗിക്കുന്ന നിറമേതായാലും ഇളം നിറത്തിലുള്ള കള്ളിയെ വെളുപ്പ് എന്നും കടും നിറത്തിലുള്ള കള്ളിയെ കറുപ്പ് എന്നും പറയുന്നു. കളിയുടെ തുടക്കത്തിൽ 16 വെളുത്ത കരുക്കളും 16 കറുത്ത കരുക്കളും ചെസ്സ് കളത്തിൽ വയ്ക്കുന്നു. കളിക്കാരുടെ വലതുമൂലയിൽ വെളുത്ത കള്ളി വരുന്ന വിധത്തിലാണ് ചെസ്സ് ബോർഡ് വയ്ക്കേണ്ടത്. തിരശ്ചീനമായ നിരകളെ റാങ്കുകൾ എന്നും കുത്തനെയുള്ള നിരകളെ ഫയലുകൾ എന്നും പറയുന്നു.
ഓരോ കളിക്കാരനും 16 കരുക്കളെ നിയന്ത്രിക്കുന്നു:
കളിയുടെ തുടക്കത്തിൽ കരുക്കൾ ചിത്രത്തിലേതു പോലെ ക്രമീകരിക്കുന്നു: ഓരോ വശത്തും ഒരു രാജാവ്, ഒരു മന്ത്രി, രണ്ടു തേര്, രണ്ടു ആന, രണ്ടു കുതിര, എട്ടു കാലാൾ. കരുക്കൾ കള്ളികളിൽ വയ്ക്കുന്നതു താഴെ പറയുന്ന പോലെയാണ്:
പ്രാരംഭ കരുനില ക്രമീകരിക്കുന്നതു ഓർക്കാൻ വേണ്ടിയുള്ള ചില ജനപ്രിയ ഇംഗ്ലീഷ് പ്രയോഗങ്ങളാണ് "queen on her own color", "white on right" എന്നിവ.
കളിരീതി
വെള്ള കരുക്കളെ നിയന്ത്രിക്കുന്ന കളിക്കാരനെ "വെളുപ്പ്" എന്നും കറുത്ത കരുക്കളെ നിയന്ത്രിക്കുന്ന കളിക്കാരനെ "കറുപ്പ്" എന്നും വിളിക്കുന്നു. വെളുപ്പ് ആദ്യം നീക്കിയതിനുശേഷം, കളിക്കാർ ഒന്നിടവിട്ട് നീക്കുന്നു. നീക്കം നടത്തുന്നതു നിർബന്ധമാണ്; നീക്കം നടത്തുന്നത് കളിക്കാരനെ ദോഷകരമായി ബാധിക്കുന്നില്ലെങ്കിലും നീക്കം ഉപേക്ഷിക്കാനാവില്ല. ഒരു രാജാവ് ചെക്ക്മേറ്റ് ആവുന്നതു വരെയോ, ഒരു കളിക്കാരൻ കളി ഉപേക്ഷിക്കുന്നതുവരെയോ, സമനില പ്രസ്താവിക്കുന്നതുവരെയോ കളി തുടരുന്നു. കൂടാതെ, കളിക്കുന്നത് സമയനിയന്ത്രണത്തോടെയാണെങ്കിൽ ആദ്യം സമയപരിധി പിന്നിടുന്ന കളിക്കാരൻ കളി തോൽക്കുന്നു.
ആര് വെളുപ്പ് കളിക്കണമെന്ന് തീരുമാനിക്കുന്നതിന് ഔദ്യോഗിക ചെസ്സ് നിയമങ്ങളൊന്നും ഉൾപ്പെടുത്തിയിട്ടില്ല. പകരം, ടൂർണമെന്റുകളുടെ രീതിയനുസരിച്ചോ (ഉദാ: സ്വിസ് സിസ്റ്റം ടൂർണമെന്റ് അല്ലെങ്കിൽ റൗണ്ട് റോബിൻ ടൂർണമെന്റ്) മത്സരമല്ലാതെയുള്ള കളികളാണെങ്കിൽ പരസ്പരധാരണ വഴിയോ ആണ് വെളുപ്പിനെ നിശ്ചയിക്കുന്നത്. ഒരു കളിക്കാരൻ ഇരുകൈയ്യിലുമായി ഇരുനിറത്തിലുള്ള കരുക്കളെ (സാധാരണ, കാലാളിനെ ഉപയോഗിക്കുന്നു.) മറച്ചു വയ്ക്കുകയും ഏതിർകളിക്കാരൻ അതിലെ ഒരു കൈ തുറന്നുകൊണ്ട് തന്റെ നിറം തെരഞ്ഞെടുക്കുകയുമാണ് സാധാരണയായുള്ള ഒരു രീതി.
അടിസ്ഥാന നീക്കങ്ങൾ
ഒരോ തരത്തിലുള്ള ചെസ്സ് കരുവും നീക്കുന്നതിനു അതിന്റേതായ രീതികളുണ്ട്. ഏതിരാളിയുടെ കരുവിനെ വെട്ടിയെടുക്കാനുള്ള നീക്കങ്ങളൊഴിച്ചുള്ള എല്ലാ നീക്കങ്ങളിലും കരുവിനെ നീക്കുന്നത് ഒഴിഞ്ഞ കള്ളിയിലേയ്ക്കാണ്.